
Hrvatski jezik 


Hrvatski jezik (ISO 639-3: hrv (http://www.sil.Org/iso639-3/d 
ocumentation.asp?id=hrv)) skupni je naziv za nacionalni 
standardni jezik Hrvata, te za skup narječja i govora kojima 
govore ili su nekada govorili Hrvati. Njime govori oko 
5,546.590 ljudi, poglavito Hrvata u Hrvatskoj (3,980.000; 
popis iz 2001.) i Bosni i Hercegovini (469.000; 2004.). 
Također hrvatski je materinski jezik za Hrvate u drugim 
zemljama; Sjedinjenim Američkim Državama (58.400; popis 
iz 2000.Austrija, 19.400 (popis iz 2001.); Srbija 19.223 
popis 2011, (ht tp://popis2011.s tat.rs/) ; Mađarska, (14.300; 
popis iz 2001.); Italija (3.500; Vincent 1987.); Crna Gora 
(6.810; 2006.); Slovačka, 890; popis iz 2001.). 

Hrvatski je službeni jezik Republike Hrvatske te jedan od tri 
službena jezika Bosne i Hercegovine; također je jedan od 24 
službena jezika Europske unije. 

Kao manjinski hrvatski jezik je u službenoj uporabi u nekim 
pokrajinama na ozemlju susjednih zemalja, tako je hrvatski 
jedan od službenih jezika u uporabi u crnogorskim općinama u 
Boki Kotorskoj, zatim jedan je od sedam službenih jezika u 
srbijanskoj autonomnoj pokrajini Vojvodini^, lokalni idiomi 
hrvatskoga jezika u službenoj su uporabi u austrijskoj saveznoj 
zemlji Gradišću, te također u talijanskoj provinciji Moliseu i 
rumunjskoj županiji Karaš-Severin. 

Hrvatski jezik ponajprije obuhvaća standardni, odnosno 
književni ili opći hrvatski jezik te sve narodne govore kojima 
se služe Hrvati. 

U genetsko-lingvističkom smislu hrvatski jezik je sustav triju 
narječja : 

■ štokavskog 

■ kajkavskog 

■ čakavskog 

Makar je standardni hrvatski jezik očito najbliži štokavskom 
narječju, i preostala dva narječja su mnogo doprinijela 
njegovom formiranju, te jezikoslovac Radoslav Katičić i 
književnik Drago Štambuk promoviraju gledište da se hrvatski 
jezik uopće ne može sagledati izvan tog suodnosa njegovih 
triju narječja, koji nazivaju "zlatnom formulom hrvatskoga 
jezika ča-kaj-što"J 3 ^ Drago Štambuk se, konstatirajući da je hrvatski 
standard nastao uz jak doprinos sva tri hrvatska narječja, zalaže za 

(ponovno, i jače) "otvaranje prozorčića" na suvremenom O njemu, da! O čarobnome vrelu, 
književnom standardu, kako bi se omogućilo da ga dodatno "bogati Što davno ključa iz šikare naše 
i oplemenjuje leksik iz čakavice, kajkavice i dijalektalnih varijanti I snagu svoju razmaho je cijelu 
štokavice. Enormna je leksička pričuva hrvatskoga jezika, tolika da Kada ga stijenje i glib zatrpaše! 
je hrvatski jezik kroz nju jedan od najbogatijih slavenskih jezika."Kl 

On zvuči i psiče, teče gradu i k 


Nazivi narječja potječu od arhaičnog oblika odnosno-upitne 
zamjenice koja je glasila kb, a kasnije je prešla u čb (b i t oznake su 
za poluglase). U čakavskom se poluglas vokalizirao i prešao u a (a 
javljaju se i druge kombinacije če, ca, ce, ća, će...), u štokavskom se 
zamjenica čb povezala s to, čbto. Kasnije je polugas iščezao 
ostavivši čto, koje je zbog pojednostavnjivanja prešlo u što (a 
javljaju se i druge kombinacije šta, št'a, šta, što, št'o, što...). U 
kajkavskom se arhaični oblik zamjenice kb kombinirao s jb, pa je 
prelaskom u a prvog, a gubljenjem drugog poluglasa nastao kaj (a 
javljaju se i druge kombinacije kej, ke, ka...). 

Zanimljivost je da se slična, štokavska promjena, dogodila i u 
ruskom jeziku, no dok oni izgovaraju što, u pismu im je ostao 
arhaizam čto. 


selu, 

Kroz zlato njiva, zelenilo paše; 

Na vatru nalik lije svjetlost vrelu 
U sve nam sude, čuture i čaše. 

Ne znamo da I' smo gradili mi 
njega, 

II' on je nama svoju dušu dao. - 
A sada, nov kad mulj i suša prijeti 

U ovom lomu i gaženju svega 
Još nikad Hrvat nije bolje znao 
Da mu je s njime živjet i umrijeti. 


Najstariju gramatika hrvatskog književnog jezika napisao je 
isusovac Bartol Kašić početkom 17. stoljeća: knjiga je objavljena 
u Rimu 1604. godine (tj. nedugo nakon prve gramatike engleskog 
jezika koju je William Bullokar objavio 1586. godine, te 
približno stoljeće i pol prije prvih gramatika ruskog jezika) pod 
imenom Institutionum iinguae illyricae (Ustroj 

ilirskoga/hrvatskoga jezika ): oslanjajući se na stoljetnu tradiciju 
hrvatskog pisanja na sva tri narječja, on se većinom oslanja na 
novoštokavsku jekavicu (koju zove "dubrovačkim" govorom) na 
koju 1630.-ih godina prevodi Bibliju, te u ono doba po hrvatskim 
zemljama znatno raširenije štokavske ikavice (koju Kašić zove 
"bosanskim" govorom), kojom piše svoj Ritual Rimski (službena 
zbirka tekstova i uputa za bogoslužje) iz 1640. godine. 


Vladimir Nazor (1942.). 

Nakon što se tijekom narednih stoljeća brojna književna djela - 
pa i gramatike - pišu kako na novoštokavskoj ikavici, tako i na 
ijekavici^ 5 ! (također i na čakavskom, te osobito kajkavskom 
narječju), zaslugom Ilirskog pokreta sredinom 19. stoljeća sve 
više prevladava ijekavica; naposljetku krajem 19. stoljeća postaje 
za uporabu u školama obvezatan Hrvatski pravopis Ivana Broza 
iz 1892. godine, koji upućuje na službenu upotrebu jekavske 
novoštokavice kakvu se - uz manje promjene - kao standardni 
hrvatski jezik koristi do danas. 

Do najnovijeg vremena, najveći dio hrvatskih govornika je izvan 
službenih prigoda govorio jednim od narječja hrvatskog jezika, 
koji se i danas puno koriste, osobito u ruralnim područjima. 
Standardni jezik koji se sve više upotrebljava kao govorni jezik u 
urbanim područjima, ima često regionalne posebnosti, koje u 
pravilu dolaze iz lokalnih dijalekata. 


nastanak upitno-odnosnih zamjenica u 
hr. jeziku 

hrvatski dijalekti dijagram međusobnih 
odnosa 
















Dijalektima čakavskoga i kajkavskoga narječja govore samo 
Hrvati (na južnoslavenskom dijalektalnom kontinuumu, možemo 
prepoznati srodnost hrvatskih kajkavskih govora s nekim 
slovenskim narječjima, napose s govorima Slovenaca uz granicu 
s Hrvatskom, pogotovo na podmčjima koja su nekoć crkveno ili 
upravno pripadala Hrvatskoj), dok se štokavskim narječjem uz 
Hrvate služe i Bošnjaci, Srbi te Crnogorci. 

Od štokavskih dijalekata Hrvati se u načelu služe sa sva četiri 
podrijetlom zapadnoštokavska dijalekta, a to su sjeverni 
(slavonski) dijalekt kojim govore samo Hrvati, zapadni 
(novoštokavska ikavica) dijalekt kojim većinom govore Hrvati i 
ponešto Bošnjaci u zapadnoj Bosni, istočni (istočnobosanski) 
dijalekt kojim se služe Hrvati i Bošnjaci te južni (novoštokavska 
jekavica) dijalekt koji rabe Hrvati na više terena i osobito na 
širem dubrovačkome podmčju, ali i dmgi južnoslavenski narodi 
koji se služe sličnim ijekavskim poddijalektima. 

Granični dijalekti kajkavskog narječja; Donjosutlanski, Goranski 
i Prigorski posjeduju vezu ili prijelaz prema čakavštini, a 
jugoistočna podgrupa čakavskog narječja; južnočakavski, 
lastovski i jugozapadni istarski posjeduje vezu ili prijelaz prema 
(zapadnoj) štokavštini, dok sjeverozapadna (sjevernočakavski i 
buzetski) i središnja podgmpa (srednječakavski) dijeli više 
isoglosa sa kajkavštinom. 

Starošćakavski dijelekti (slavonski i istočnobosanski), djele niz 
sličnosti sa čakavštinom, dok sjever slavonskog posjeduje i 
prijelaz prema kajkavskim govorima. Novoštokavski dijalekti 
(zapadni i južni) dijele pojedine isoglose s južnom podgrupom 
čakavskog narječja. 



hrvatski dijalekti pojednostavljen 
dijagram međusobnih odnosa 




Pojednostavljena pravila kategorizacije 
hrvatskih dijalekata 



Sveukupna pravila kategorizacije 
hrvatskih dijalekata 


Više informacija o narječjima i njihovom razvitku se može naći 
ovdje. 

■ Hrvatske manjinske zajednice 

Hrvati u Gradišću (Austrija, Mađarska, Slovačka, Češka) služe se 
najviše dijalektima čakavskoga narječja u središnjem Gradišću, 
zatim štokavskoga narječja u južnom Gradišću i kajkavskoga 
narječja u sjevernom Gradišću, no oni rabe vlastiti zajednički 
standardizirani oblik gradišćanskohrvatskoga mikrojezika. Hrvati 
u talijanskoj pokrajini Molise služe se štokavsko-čakavskim 
narječjem, a Hrvati Krašovani u Rumunjskoj pod utjecajem okoline 
razvili su jedan specifičan karaševski govor koji danas po svojim 
svojstvima spada pod torlačko narječje (neekavsko, jer pod 



Osnovna obilježja hr.narječja 


Razvoj hrvatskih govora po refleksu 
jata i šćakavskoj isoglosi 


akcentom imaju zatvoreno e od jata, izvan akcenta i)®), (u Rekašu 

na rumunjsko-srbijanskoj granici Hrvatska manjina rabi - kosovsko-resavski dijalekt odnosno rekaške 
govore, Hrvati po istočnom Srijemu služe se vojvođanskim dijalektom ili iločkim dijalektom, a Hrvati u 
Boki Kotorskoj zetsko-južnosandžačkim ili bokeljsko-perojskim, Hrvati koji obitavaju na Kosovu u Janjevu 
i Letnici razvili su govore torlačkoga narječja, odnosno Janjevačko-lepenički dijalekt.^ Svi ti dijalekti 
pripadaju srednjojužnoslavenskom dijasustavu slavenske jezične grane.'® 



























































Znanost koja se bavi hrvatskim jezikom zove se kroatistika. 
Vidi: Gramatika, Pravopis 


Sadržaj 

Zlatna formula hrvatskoga jezika ča-kaj-što 

Podrijetlo hrvatskoga književnog jezika 

Hrvatski jezik u jezičnom stablu 
Južnoslavenski jezici 

Povijesni razvoj hrvatskoga jezika 

10. -12. stoljeće 
13. i 14. stoljeće 
15. -18. stoljeće 
19. stoljeće i kasnije 

Povijesni razvoj standardizacije hrvatskoga jezika 

Početak 

Postanak hrvatskoga književnoga jezika i renesansna 
književnost 

Barokni slavizam, prosvjetiteljstvo i jezična 

Zanimljivosti 

Povezani članci 

Povijesni prikaz 

Suvremeni hrvatski jezik i opće poveznice 

Izvori 

Vanjske poveznice 

Povijesna jezikoslovna djela 
Za daljnje čitanje 



Pojednostavljeni prikaz razvitka 
hrvatskih dijalekata 



Štokavsko Čakavsko 

Usporedba hr.narječja 


Zlatna formula hrvatskoga jezika ča-kaj-što 

















Povjerenstvo za nematerijalnu baštinu Ministarstva kulture Republike Hrvatske 29. studenoga 2019. 
donijelo je Rješenje kojim se "Zlatna formula hrvatskoga jezika ča-kaj-što" proglašava kulturnim dobrom, te 
stavlja na štićenu Nacionalnu listu nematerijalne baštine/ 9 ^ Formulu je skovao i već godinama promiče 
hrvatski pjesnik i kulturni djelatnik, medicinar i diplomat Drago ŠtambukJ l0 ' 


Podrijetlo hrvatskoga književnog jezika 


Hrvatska pisana jezična baština svoje početke bilježi 
već krajem XI. stoljeća. Najstariji su hrvatski tekstovi 
pisani svojevrsnom mješavinom hrvatske inačice 
crkvenoslavenskog jezika i arhaične čakavštine te 
isključivo glagoljicom. Od XII. stoljeća Hrvati razvijaju 
vlastitu inačicu ćiriličnoga pisma, hrvatsku ćirilicu (koja 
se u literaturi 20. stoljeća najčešće naziva bosančicom), 
a od XIV. stoljeća sve se češće služe i latiničnim 
pismom. Utjecaj hrvatske redakcije crkvenoslavenskoga 
jezika postupno slabi nakon XIV. stoljeća, a osobito 
nakon provale Turaka u XV. st., kada se na povijesnome 
hrvatskom prostom razvijaju pokrajinske pismenosti na 
pojedinim dijalektima svih triju hrvatskih narječja. U 
XVI. i XVII. stoljeću hrvatska čakavska i osobito 
štokavska književnost dosežu europsku literarnu razinu. 



Bašćanska ploča u auli Hrvatske akademije 
znanosti i umjetnosti 


Početci standardizacije hrvatskog jezika sežu na početak 17. 
stoljeća: 1604. godine u Rimu objavljuje Bartol Kašić prvu hrvatsku 
gramatiku Institutionum linguae Ilyricae, kojom se koristi u pisanju 
utjecajnog službenog teksta Rituala Rimskog i koja slijedom tog 
"službenog molitvenika" znatno utječu na jezik molitvenika i 
crkvenih molitava - koje su onda poznate čak i nepismenim 
osobama. Približno u to vrijeme barokna hrvatska književnost tzv. 
ozaljskog književnog kruga (Petar Zrinski prevodi i na hrvatskom 
jeziku objavljuje značajni ep Adrianskoga mora sirena, kojega je na 
mađarskom jeziku napisao njegov brat Nikola Zrinski; Ana Katarina 
Zrinska piše molitvenik Putni tovaruš, a Fran Krsto Frankopan 
zbirku pjesama Gartlic za čas kratiti ) stvara značajna književna 
djela napisana uz korištenje elemenata sva tri hrvatska narječja. 

U to vrijeme se - zahvaljujući politici Katoličke Crkve koja brigu za 
slavenske narode i njihove jezike iskazuje promovirajući izučavanje 
upravo hrvatskog jezika - hrvatski jezik obavezno izučava na svim 
sveučilištima diljem Europe. Smatralo se tada da zapravo svi 
Slaveni govore istim jezikom, koji ima različita narječja - pa se kao 
"slavenski" izučavao zapravo tadašnji hrvatski jezik/ 11 ' 

Paralelno se na prostoru sjeverozapadne Hrvatske razvija kajkavski 
standardni jezik; na ostalim hrvatskim područjima, bez obzira na to 
pripadaju li štokavskomu ili čakavskomu narječju, utiru se temelji 
današnjemu standardnom hrvatskom jeziku koji nastaje na 
organskoj novoštokavskoj podlozi zapadnoga tipa. U doba 
Hrvatskoga narodnog preporoda u prvoj polovici XIX. st. zapadna 


Moje drago serce. Nimaj se 
žalostiti sverhu ovoga moga 
pisma, niti burkati. Poiag Božjega 
dokončanja sutra o desete ore 
budu mene glavu sekli, i tulikajše 
naukupe tvojemu bratcu. Danas 
smo jedan od drugoga serčeno 
proščenje uzeli. Zato jemljem ja 
sada po ovom listu od tebe jedan 
vekovečni valete, Tebe prošeci, 
ako sam te u čem zbantuval, aliti 
se u čemu zameril (koje ja dobro 
znam) i oprosti mi. Budi Bog 
hvaljen, ja sam k smerti dobro 
pripravan, niti se plašim. 


Početak oproštajnog pisma Petra 
Zrinskog (1621. - 1671.) svojoj 
supruzi Katarini , pred pogubljenje. 
Njih dvoje ubrajaju se među pisce 
Ozaljskog kruga, čiji su pripadnici 
stvarali književni izričaj uz 
maksimalno korištenje potencijala 
sva tri hrvatska narječja 
čakavskog, kajkavskog i 
štokavskog. Tek od sredine 19. 
stoljeća je konačno prevladala 



























novoštokavština postaje temeljem općehrvatskoga jezičnoga opcija da se hrvatski književni 
standarda. Pod utjecajem sjevernih i zapadnih slavenskih jezika standard što dosljednije osloni na 
uvodi se morfofonološki pravopis, a u grafiju dijakritički znakovi. novoštokavski (“dubrovački") 

govor. 

Stoljećima se hrvatski književnici koji pišu štokavicom kolebaju 
između ikavskog (koji je bio daleko rašireniji) i jekavskog refleksa 

jata. Tako u relativno kratkom razdoblju na početku 19. stoljeća nastaje gramatika Šime Starčevića Nova 
ričoslovnica ilirska (1812.) gdje se polazi od ikavice, Rječosložje ilirsko-italijansko-latinsko (1806.) 
Joakima Stullija koji preferira jekavicu i Ričoslovnik iliričkog, italijanskog i nimačkog jezika (1802./1803.) 
Josipa Voltića, koji prikazuje kako ikavicu, tako i jekavicu. Kačićev Razgovor ugodni naroda slovinskoga 
iz 1756. godine, koja je skoro dva stoljeća bila jedina knjiga za koju se može reći da je bila čitana 
("pjevana") uz svako hrvatsko ognjište sve do sredine 20. stoljeća - napisana je štokavskom ikavicom. 


Hrvatski jezik u jezičnom stablu 


Hrvatski jezik spada među južnoslavenske jezike. S njima 
pripada široj zajednici slavenskih jezika, a svi zajedno ulaze u 
indoeuropsku jezičnu porodicu. 

Nakon raspada indoeuropske jezične zajednice - u razdoblju oko 
2000. pr. Kr., stvara se, prema većini znanstvenika, 
baltoslavenska jezična zajednica. Za njezina trajanja nastaju 
mnoge jezične osobine po kojima se jezici slavenskih i baltičkih 
predaka počinju razlikovati od jezika ostalih indoeuropskih 
naroda. Predstavnici pak druge teorije smatraju da se sličnost 
baltičkih i slavenskih jezika može objasniti dominacijom 
baltičkih jezika i njihovih govornika nad Slavenima (ili obratno) 
u prapovijesno vrijeme. 

Zhdy 

Zhđ 


Pdiih 

Belarusian 

Russian 

Ukralnlan 

Shch 

Croatian 

Saibian 

Sto 

Siover-ian 

Makeđonlan 



Bulgaiian 



Šćakavska isoglosa u slavenskih jezika, 
štakavski je originalno 
bugarska/istočnojužnoslavenska 
reforma i on se polagano širio na 
zapad, prvo preko srpskog, pa onda i 
djelovanjem na neke hrvatske govore 


Baltoslavenska jezična zajednica raspala se oko 1500. - 1300. 
godine pr. Kr. Tada se stvara zasebna praslavenska jezična 
zajednica. Vrijeme njezina trajanja i prostor koji je zauzimala 
nisu u znanosti precizno utvrđeni. U toj se zajednici začinje niz 
jezičnih promjena karakterističnih za daljnji razvoj slavenskih 
jezika. 

Migracijska kretanja slavenskih plemena dovode do stvaranja 
triju velikih skupina slavenskih narječja: zapadnoslavenske, 
istočnoslavenske i južnoslavenske. Iz tih narječja razvili su se 
današnji slavenski jezici: 


z/oz 

Cicch Polisti 
SlovaVian 


ZH 

Belarusian 

Ruuian 

Ukrainian 


Y/DY 

Slavenian 


Croallan 


Sertnan 


Makrdonian 

ZHD 

Bulgarian 


Refleksi općeslavenskog t' i d' u 
slavenskim jezicima. 


■ zapadnoslavenski 

■ poljski, 

■ kašupski, 

■ donjolužički, 

■ gornjolužički, 

■ češki, 

■ šleski, 

■ slovački. 

■ istočnoslavenski 



























■ ruski, 

■ bjeloruski, 

■ ukrajinski, 

■ istočnorusinski. 
■ južnoslavenski 

■ slovenski 

■ hrvatski, 

■ bošnjački, 

■ crnogorski, 

■ srpski, 

■ makedonski, 

■ bugarski. 


O«« 


Czoch poij S fc 

Slovdkiart 

Belarusian 

Ukrainian 

Rusvan 


Serbian 

MakeiJonidn 



Slovcnun 


0ulgan*n n*"* 

•UVft'UJ 

Refleksi zamjenice što iz 
općeslavenskog čto/kto u slavenskim 
jezicima. 


Južnoslavenski jezici 

Južnoslavenski jezici nastaju iz dva ogranka južnoslavenskog prajezika - zapadnoga i istočnoga. Iz 
zapadnoga su se razvili slovenski, hrvatski, srpski, crnogorski, bošnjački, a iz istočnoga makedonski i 
bugarski jezik. Iva Lukežić podjelu južnoslavenskog prajezika na dva dijela povezuje s razvitkom i 
razgraničavanjima franačke i bugarske vlasti na ovim prostorima. 

Istočnoslavenski je danas mrtav jezik starocrkvenoslavenski (ili staroslavenski). To je jezik prve slavenske 
pismenosti i književnosti. Utemeljen je na istočno-južnoslavenskom narječju iz okolice Soluna što su ga 
sveta braća Ćiril i Metod u drugoj polovici 9. stoljeća uzela za osnovu jezika slavenskoga bogoslužja i 
starocrkvenoslavenske književnosti i time ga uzdigla na razinu književnoga jezika. 

On je još vrlo blizak praslavenskom jezičnom stanju pa pomaže u njegovoj rekonstrukciji. Od ostalih 
slavenskih jezika (osobito južnoslavenskih) u najranijim fazama njihova samostalnog razvoja tek se 
neznatno razlikovao. U kasnijim stoljećima u taj se književni jezik probijaju elementi jezika naroda u kojih 
se slavensko bogoslužje zadržalo u upotrebi te tako nastaju crkvenoslavenske redakcije: ruska, bugarska, 
srpska, hrvatska. 

Hrvatskom se redakcijom služila hrvatska glagoljička liturgijska književnost, prisutna je u većoj ili manjoj 
mjeri u čitavoj glagoljaškoj književnoj djelatnosti, a ponešto je utjecala i na narodni jezik hrvatske latiničke 
pismenosti u prvim stoljećima njezina postojanja (14. - 16. stoljeće). 

Hrvatski standardni jezik dijeli sa standardnim jezicima Bošnjaka, Crnogoraca i Srba - uz stanovite razlike 
razlike - zajedničku novoštokavsku dijalektnu osnovicu (fonologiju, gramatički sustav, osnovni rječnik)^ 1 
Kada standardni jezici različitih naroda imaju zajedničku dijalektnu osnovicu, u nekim se jezikoslovnim 
disciplinama smatra da se radi o konkretnim realizacijskim oblicima (varijantama) jednoga apstraktnog 
modela (koji nije u konkretnoj uporabi) standardnog jezika. U tom se smislu može govoriti o konkretnim 
oblicima standardne novoštokavštine, ali za razliku od slučajeva svih drugih jezika koji imaju varijante, 
nikada nije bilo jedinstvene novoštokavske osnovice ni početničkoga zajedničkog standarda, koji se onda, 
kao u drugim slučajima, počeo samostalno razvijati u susjednim državama ili u bivšim kolonijama (npr. 
francuski u Kanadi ili u Senegalu, engleski u Australiji ili u Južnoafričkoj Republici). Hrvatski standardni 
jezik, kao i drugi oblici standardne novoštokavštine, predstavlja svojom gramatičkom i glasovnom 
strukturom prijelaznu formu između sjevernoslavensko-slovenskoga i makedonsko-bugarskoga tipa (npr. 
stilistička vrijednost imperfekta i aorista) i jedini pokazuje osjetne sredozemne jezične utjecaje 
(-> dalmatski jezik). Među specifičnostima hrvatskoga standardnog jezika u odnosu na obližnje 
južnoslavenske standardne jezike, valja spomenuti diftonški izgovor ijekavskoga refleksa dugoga jata, niz 





















naglasnih specifičnosti (osobito u oblicima glagola), osobitosti u deklinaciji (npr. razlikovanje dativnoga - 
omu i lokativnoga -ome), pojedine glagolske oblike, izostanak futura II. svršenih glagola, primjere iz 
osnovnog leksika (otok, cesta, zob, kruh, križ i si., imena mjeseci), mnogobrojne bohemizme (vlak, dojam i 
dr.), stilemsku vrijednost mnogih orijentalizama i europeizama, dobrim dijelom samostalnu terminologiju 
svih struka i znanosti, vlastitu pravopisnu tradiciju itd.ti^l 

Povijesni razvoj hrvatskoga jezika 


Razvoj hrvatskog jezika se uglavnom rekonstruira na temelju starih natpisa, tekstova i imena. 
Rekonstrukcija počinje od zajedničkog praslavenskog jezika. U odnosu na druge slavenske jezike, južni 
slavenski jezici pokazuju neke zajedničke osobine, a detaljnija povijest ne može se točnije odrediti. Povijest 
hrvatskog možemo pratiti od 7. stoljeća. 


10. -12. stoljeće 

Odjeljivanjem od ostalih slavenskih jezika, hrvatski počinje sa samostalnim razvojem. U odnosu na 
praslavensko stanje, dolazi do sljedećih promjena: 

■ gubljenje razlike između dva poluglasa (slabog i jakog) 

■ nekadašnje y prelazi u / 

■ glasovi g i g (tj. nazalni e i o) prestaju biti nazalni te većinom prelaze u e (zatvoreno e) i o 
(zatvoreno o) 

13. i 14. stoljeće 

U ovom razdoblju dolazi do različitog razvoja narječja, pa i do velikih 
razlika unutar samih narječja. Glavni uzrok je nestanak zatvorenih 
vokala (e i o) u većini govora. Glas e ili e (hr. jat) koji je prelazi u a, e, 
i, je, ije ili opstaje kao e (zatvoreno e), pri čemu ponegdje odlučuju 
kompleksna pravila. 

Također, nestaje poluglas, i prelazi u a ili e, a iznimno u o. 

Slogotvorno / prelazi u o (zatvoreno o), koje kasnije prelazi u u, o ili 
opstaje o (zatvoreno o). 

Oko 1400. godine završno -l prelazi u o ili a u većini govora 
štokavskog narječja. 

Staroslavenski glas t' u prelazi u č, ć, međuglas (č') ili opstaje kao t'. 

Na krajnjem jugu (područje nastanka novoštokaviče) šćakavske 
isoglose (refleksi praslavenskih šk', št', žg' i žd') postaju štakavske 
(refleksi šk, št, žg i žd). 

Također, dolazi do promjene originalnog naglasnog sustava od tri 
naglaska (akut, kratki i dugi silazni) na sustave od 2 ili više naglasaka, 
te pomicanjem naglasnih mjesta u mnogim govorima. 

Svim ovim promjenama se (novo)štokavsko narječje (koje sadrži 4 naglaska, kratki i dugi ulazni i silazni) se 
više odjeljuje od ostala dva narječja. 



Refleksi jata u hrvatskom jeziku 
krajem srednjeg vijeka 



Bitnije isoglose u hrvatskom 
jeziku krajem srednjeg vijeka 











15. -18. stoljeće 


U ovom razdoblju dolazi do divergencije među narječjima, kao i do 
velikih seoba stanovništva, izazvanih turskim osvajanjima i ratovima 
koji su trajali stotinama godina. U mnoge štokavske govore ulazi vrlo 
velik broj turskih riječi ( čarapa, top, boja, šećer, budala, jastuk, 
bunar...) U kajkavsko narječje ulaze mnoge njemačke riječi, a u 
primorske govore talijanske (putem venetskog ). Takve razlike u 
rječniku postoje i danas. 

U mnogim govorima nestaje razlika između č i č/t'. 

Tijekom renesanse, učeni Hrvati - koji studiraju u inozemstvu, ili visokim učilištima u Hrvatskoj, poput 
dominikanskog Sveučilišta u Zadru (osnovano 1396. godine), pavlinskog Sveučilišta u Lepoglavi (osnovano 
1656.), isusovačkog Sveučilišta u Zagrebu (osnovano 1669. godine) i franjevačke Visoke filozofske škole u 
Osijeku (osnovana 1707. godine, 8 godina nakon što je Mirom u Srijemskim Karlovcima Slavonija vraćena 
Hrvatskoj) - počinju pisati književna djela na narodnom jeziku, sukladno tadašnjem europskom trendu. 
Krajem 15. stoljeća nastaje prva hrvatska drama Radmio i Ljubmir, koju Džore Držić piše na (ijekavskom) 
dubrovačkom narječju. 1536. godine Petar Zoranić (ikavskim) narječjem sjeverne Dalmacije piše prvi 
hrvatski roman Planine. 

Razvijanjem tiska, književna djela na hrvatskom jeziku postaju šire dostupna. Osobito se šire se osobito 
molitvenici, te najčitanija knjiga u hrvatskom narodu do sredine 20. stoljeća. Tako primjerice 1660. godine 
Petar Zrinski objavljuje u Veneciji hrvatski prijevod djela svojega brata Nikole VII. Zrinskog "Sirena 
Jadranskoga mora" i molitvenik "Putni tovaruš", djelo svoje supruge Ane Katarine Zrinski. 

Osobito utjecajno književno djelo bio je “Razgovor ugodni naroda slovinskoga” (prvo izdanje: Venecija, 
1756.), djelu koje je dalmatinski franjevac Andrija Kačić Miošić napisao na štokavskoj ikavici - te uz 
uvažavanje Gramatike koju je Bartol Kašić (isusovac iz Dalmacije) za ikavsku štokavicu napisao 1604. 
godine. Znatan utjecaj na postupno prihvaćanje štokavskog standarda imao je i Kašićev prijevod "Rituala 
Rimskog" (Rim, 1640. god.) - službenog liturgijskog molitvenika iz kojega su svećenici čitali molitve u 
najrazličitijim javnim prigodama - od vjenčanja do pogreba. Međutim su čakavci i štokavci ostajali svjesni 
jezičnog bogatstva koje su baštinili, te se tijekom tog razdoblja nastavila razvijati osobito kajkavska 
književnost; možda je slabijem prihvaćanju štokavštine na području Sjeverozapadne Hrvatske pridonijela i 
činjenica da je to područje crkveno bilo vezano uz Mađarsku, gdje se preferiralo korištenje Rimskog Rituala 
na latinskom jeziku. 

Tijekom tog razdoblja književnici često gledaju ugraditi u (hrvatski književni) jezik kojim pišu najbolje 
elemente sva tri hrvatska narječja - štokavskog, kajkavskog i čakavskog. To osobito vrijedi za književnike 
baroknog Ozaljskog književnog kruga, kojega uz gore navedene Petra i Katarinu Zrinsku spadaju Fran Krsto 
Frankopan i pavlin Ivan Belostenec. 



Utjecaj crkvenih granica na 
razvoj hr. dijalekata 


19. stoljeće i kasnije 

U najnovijem dobu dolazi do raznih standardizacija jezika, uglavnom na štokavskoj osnovi, i usporedo s tim 
do pokušaja čišćenja jezika od posuđenica iz germanskih i romanskih, te iz turskog jezika; one se nerijetko 
zamjenjuju riječima posuđenima iz bližih slavenskih jezika (osobito češkoga: časopis, naslov, prednost, 
smjer, učinak, uloga, ured, zbirka..., kao i ruskoga: činovnik, iskren, odličan, opasan, poslovica, razočarati, 
strog, točka...). Istovremeno u jezik ulaze mnogi latinski i grčki termini. U 20. stoljeću dolazi do ulaska 
stanovitog broja riječi iz engleskoga ( vikend, klub, tenk, boks...). 



























Sukladno tadašnjim austijskim geopolitičkim konceptima 
("austroslavizam"), dobiva vojvođanski Srbin Đuro Daničić (bliski 
suradnik, te u punom smislu nasljednik srpskog jezikoslovca Vuka 
Karadžića) priliku da u Zagrebu radi na svojem Rječniku hrvatskoga ili 
srpskoga jezika. Taj rječnik - koji je napisan u svrhu što većeg 
približavanja hrvatskog i srpskog književnog jezika - koji izlazi u 
razdoblju 1880. - 1882. god., te ostvaruje znatan utjecaj na hrvatski 
jezik (a i na srpski ). Međutim hrvatski književni jezik ne prestaje ni 
nakon toga primati znatne utjecaje iz kajkavskog i čakavskog narječja 
(naposljetku se glavna hrvatska kulturalna središta i nalaze na 
čakavskom i kajkavskom području, te su najznačajniji hrvatski 
književnici nerijetko od djetinjstva i rane mladosti "zaraženi" tim 
narječjima), te nastojanja da se od hrvatskog i srpskog jezika učini jedan "srpskohrvatski" jezik (nije Daničić 
nipošto bio zadnji koji je na tome radio) ipak nisu bile uspješne. Primjerice je (izvorni kajkavac) Miroslav 
Krleža u radzoblju nakon I. svjetskog rata zastupao tezu o jedinstvenom srpskohrvatskom jeziku (i 
jedinstvenom srpskohrvatskom narodu) i pisao na ekavici. Nakon stanovitog vremena života u 
jugoslavenskoj državi - gdje se ubrzo razbijaju njegove iluzije prema kojima bi zbog željene bliskosti sa 
Srbima bilo prihvatljivo odreće se hrvatskog jezika i hrvatskog nacionalnog identiteta - sam postaje svjestan 
promašenosti politiziranog koncepta u kojem je sudjelovao, istražuje vlastitu kajkavsku baštinu (te 1936. 
god. objavljuje kajkavske "Balade Petrice Kerempuha", u kojem ne koristi nijedno od govornih kajkavskih 
narječja, nego stvara jedan bogati književni jezik "kakav je mogao biti da nismo prihvatili štokavštinu" ) i 
naposljetku postaje glavnim pokroviteljem Deklaracije o nazivu i položaju hrvatskog književnog jezika iz 
1967. godine. Kod - na području jezika vrlo utjecajnog - M. Krleže prepoznajemo odrednice burnog 
razdoblja u razvoju hrvatskog jezika, koji su od razdoblja zadnjeg dijela 19. do prema kraju 20. stoljeća 
ostali vrlo jako obilježeni rastom, krizama i konačnom propašću jugoslavenske ideje. Neki autori to 
razdoblje, zapravo, i zovu "Krležinim dobom" 

Krajem 20. stoljeća dolazi do razvoja masovnih medija i velikog utjecaja standardnog ("književnog") jezika 
novina, radija i televizije na jezik. Najprije kroz šaljive podlistke, komedije i si., a kasnije demokratizacijom 
društvenih odnosa i šire, ipak u medije ograničeno prodire i govorni jezik. Kao mješavina stvara se hrvatski 
supstandardni idiom koji vrši velik utjecaj na standardni jezik i u praksi ga često zamjenjuje. 

Povijesni razvoj standardizacije hrvatskoga jezika 


». 



Refleksi jata u hrvatskom jeziku 
u 20. stoljeću 


Početak 


Pod kraj 9. stoljeća Hrvati su sa slavenskim 
bogoslužjem dobili i književni jezik, 
starocrkvenoslavenski i pismo, glagoljicu . Pismenost se 
naglo širila, a u liturgijske i neliturgijske (nabožne i 
svjetovne) tekstove veoma brzo prodiru, ali s različitim 
intenzitetom i opsegom utjecaja, crte narodnoga jezika, 
u prvom redu čakavskoga narječja. Tako je s jedne 
strane na čakavskoj podlozi za liturgijske knjige 
razvijen crkvenoslavenski jezik hrvatske redakcije ili 
hrvatskocrkvenoslavenski jezik, a s druge strane 
mješoviti tip književnoga jezika: narodni jezik s crtama 

crkvenoslavenskoga u službi stilskih sredstava za neliturgijske tekstove (do početka 14. stoljeća i za pravne). 


Povijesna razlika u rasprostiranju hrvatskih 
dijalekata, pojednostavljeni prikaz 




Prevladavanje jedne ili druge sastavnice u tom hibridnom tipu jezika bilo je uvjetovano raznim 
čimbenicima: 















■ starinom predloška 

■ podrijetlom predloška 

■ užom namjenom teksta 

■ književnom kulturom pisca 

■ karakterom sredine u kojoj je i za koju je 
nastajao 

Tako smo u početku, u srednjem vijeku, imali uglavnom 
tri tipa književnoga jezika: 



Povijesna razlika u rasprostiranju hrvatskih 
dijalekata 


■ crkvenoslavenski hrvatske redakcije u 
liturgijskim spisima 

■ hibridni crkvenoslavenski-čakavski 

■ crkvenoslavensko-čakavsko-kajkavski u 
neliturgijskim spisima, pjesništvu, narodni 
(čakavski) u prikazanjima, svjetovnim 
tekstovima, zapisima i sličnim djelima. 

Najstariji su spomenici hrvatskoga narodnoga jezika 
čakavskoga narječja "Istar ski raz vod" iz 1275., te 
Vinodolski zakonik, 1288.. 



Među najznačajnije spomenike 

hrvatskocrkvenoslavenskoga jezika na glagoljici 
spadaju "Misal kneza Novaka" iz Like, 1368., te "Hrvojev misal", 
1404.. Ostali su tekstovi, bilo narodna izraza, bilo miješanoga 
narodnoga i crkvenoslavenskoga J 14 ^ 



Od početka 14. stoljeća (od 
dviju glagoljskih listina iz 
Novoga iz 1309. godine) u 


pravnim spisima 

srednjovjekovnih hrvatskih 
glagoljaša pobjeđuje 

upotreba narodnoga jezika, a 
crkvenoslavenski elementi 


ovdje su samo mjestimična 

Misal kneza Novaka, 1368. iznimka. Narodni čakavsko 

narječje od samoga početka 
(“Red i zakon” zadarskih 

dominikanki iz 1345. godine, i “Šibenska molitva” iz istoga 
vremena) karakterizira hrvatsku latiničnu književnost. 



Vinodolski zakonik, 1288. 


Od prvih hrvatskih pisanih spomenika, od kojih je Bašćanska ploča, 
napisana oko 1100. godine, najvažnija jer je s njom hrvatski 

književni jezik stupio na područje pismenosti, razvija se bogata hrvatska srednjovjekovna književnost 
(životi svetaca, pripovijetke, romani, duhovno pjesništvo, crkvena prikazanja), dobrim dijelom prijevodna. 


Uz glagoljicu vrlo se rano javlja i hrvatska ćirilica, znana i kao "arvacko pismo", arvatica, poljičica, 
bosančica (Bosna i Hercegovina, srednja i južna Dalmacija, Humačka ploča, “Povaljska listina” iz 
1184./1250.) i latinica (Dalmacija, Istra, spomenuti “Red i zakon” najstariji je hrvatski tekst koji je u cjelini 
pisan latinicom). 









































Prvi je cjeloviti tekst na štokavskome narječju uopće Vatikanski hrvatski molitvenik, nastao u Dubrovniku 
prije 1400.. 


U razvoju hrvatske kulture, književnosti i jezika to je važno razdoblje. Stvorena su značajna djela ne samo 
povijesne nego i trajne kulturne vrijednosti. Preko njih je hrvatski književni jezik sačuvao kontinuitet od 11. 
stoljeća do danas, prvenstveno u rječničkom blagu i frazeologiji. 


Postanak hrvatskoga književnoga jezika i renesansna književnost 

U razdoblju europskoga preporoda (renesansa) u gradskim središtima, poput Splita, Dubrovnika, Zadra, 
Hvara, književni radovi stvaraju se na mjesnim narječjima. 

Od XIV. stoljeća hrvatski su latinisti pridonosili latinističkoj književnosti europskoj: hrvatski se morao 
potvrditi kao ravnopravan izričaj na kojemu se može prenijeti misleno područje: rad je humanista i 
preporodnih pisaca stoga osobito važan. 

Pjesmotvorje na jeziku hrvatskome opstoji od XIV. stoljeća; na njem je spjevana “Judita” (Venecija, 1501.), 
djelo oca pjesničke umjetnosti hrvatske, Marka Marulića - kojemu su preteče poznati i nepoznati petrarkisti 
dubrovački. Marulić je pisao čakavskim narječjem, rabeći katkad i štokavske i kajkavske oblike kada su mu 
kao pjesničko sredstvo bili potrebni. 

Ulaskom štokavskoga narječja u hrvatsku književnost pod kraj 15. stoljeća u djelima Šiška Menčetića (1457. 
—1527.), Džore Držića (1461.—1501.) i pjesama spjevanih "na narodnu" u Ranjininu zborniku počinje naš 
današnji književni jezik. 

Da se kraj 15. stoljeća može smatrati njegovim početkom, dovoljno je kao osvjetljenje te tvrdnje navesti 
jednu pjesmicu Šiška Menčetića: 

Ti ćeš, biti uzrok moje smrti' 

Ako li i dođe prijeka smrt na mene 
ti s’ uzrok, gospođe, život moj da vene. 

Šesnaesto je stoljeće značilo vrhunac hrvatske renesansne književnosti, poglavito čakavsko-štokavskoga 
kruga (Hanibal Lučić, Petar Hektorović, Petar Zoranić, Mavro Vetranović, Marin Držić, Dominko Zlatarić) 
sa središtima u Zadru, Hvaru, Korčuli i Dubrovniku. 

U sjevernoj se Hrvatskoj pojavila književnost na kajkavskome narječju (Vramec: “Postila”), kao i na 
čakavsko-kajkavskom međunarječju (protestantski pisci Stjepan Konzul Istranin i Antun Dalmatin). 

Od ulaska štokavskoga narječja u hrvatsku književnost hrvatski književni jezik štokavskoga tipa razvijao se 
evolutivno, bez velikih lomova i usjeka pa se kraj 15. stoljeća može s pravom smatrati početkom današnjeg 
hrvatskog književnoga jezika odnosno početkom njegovog standardiziranja, jer je među ostalim, već onda 
bio polivalentnim. Točnije, jezik najrazvijenije i vrlo utjecajne dubrovačke književnosti, koja je utjecala na 
sve ostale pisce na hrvatskom jeziku, postao je standardnim/ 15 ] 

U ovom je razdoblju hrvatski jezik postao i jezikom kojeg se izučavalo na sveučilištima i to odlukom samih 
papa/ 16 ] Hrvatski se izabralo zbog legende o hrvatskoj braći Čehu, Lehu i Mehu, a uzelo ga se kao 
zajednički jezik na kojem će se objavljivati crkvene knjige za slavenske narode. To je bilo u sklopu 
programa katoličke obnove. Time se hrvatski potvrdio da je bio jezikom visoke kulture i znanosti, na istoj 
razini kao jezici koje je Katolička Crkva u to doba smatrala najvažnijim svjetskim jezicima za proučavanje 
Biblije i crkvenih znanosti/ 16 ] Radilo se o dekretima koje je izdao Zbor za širenje vjere u ime papa. Prvi je 
iz 1622., u ime pape Grgura XV., u kojem se zapovijeda svim visokim crkvenim školama na području 



Mletačke Republike osnovati katedre za arapski i ilirski jezik. U dekretu iz 1623. kojeg je izdao u ime pape 
Urbana VIII., zapovijedilo se neka se na svih crkvenim školama i crkvenim sveučilištima uz hebrejski, pučki 
i klasični grčki, kaldejski (aramejski) i arapski uči također i ilirski jezik. Presuda vrhovnog crkvenog suda, 
Svete Rote od 10. prosinca 1655. je riješila sve dvojbe oko toga na što se pojam "ilirski" odnosi: Ilirik su 
Dalmacija, uža Hrvatska, Bosna i Hercegovina te Slavonija i time je obilježila etnički prostor hrvatskog 
narodaJ 16 ^ 

Djela hrvatske književnosti iz tog razdoblja, posebice iz dubrovačkog područja bila su predmetom 
neutemeljenih velikosrpskih posizanja za hrvatskom kulturom. Te velikosrpske otimačine nisu prestale ni 
vojnim porazom Srbije u osvajačkom ratu protiv Hrvatske i BiH.^ 7 ' 


Barokni slavizam, prosvjetiteljstvo i jezična standardizacija 

17. stoljeće i prva polovina 18. stoljeća znače novo razdoblje u razvoju hrvatske književnosti i njezina 
jezika. 

To je doba zamiranja književnoga i kulturnoga rada u dalmatinskim gradovima pod mletačkom upravom, 
doba sve oskudnijega materijalnog i kulturnog stanja na područjima pod Turcima, doba protureformacije i 
katoličke obnove, u kojoj prednjači isusovački red i koja za svoj obnovljeni vjerskopoučni rad među pukom 
ponovo traži što šire prihvatljiv i razumljiv književni jezik. Postupno povlačenje Turaka ostavlja za sobom 
nove prostore za širenje književnoga i kulturnoga djelovanja. 

To je i doba nastanka naših prvih gramatika i pojačanoga leksikografskog rada, doba teorijskih i praktičnih 
pokušaja na stvaranju jedinstvenoga književnog jezika. Usprkos pokrajinskim i neodređenim općim 
nazivima što se sve češće javljaju kao ime hrvatskoga jezika (slovinski, slovjenski, dalmatinski, ilirski i 
drugi), traje neprekidna svijest svih hrvatskih krajeva i narječja o pripadnosti jednom jeziku i o potrebi 
njegova ujednačavanja. Pritom se sve češće izražava načelo o potrebi stvaranja jedinstvenoga književnog 
jezika na temelju najraširenijega narodnoga govora i sve jasnijom biva svijest da je taj najrašireniji narodni 
govor štokavština. 

Na samom početku ovoga razvojnog razdoblja hrvatskoga književnog jezika nastaje i njegova prva 
gramatika “Institutionum linguae illyricae libri duo” Pažanina Bartola Kašića, objavljena u Rimu godine 
1604.. To je gramatika jezika dotadašnje hrvatske pismenosti i književnosti. Osnova joj je čakavska, ali u 
njoj ima i štokavskih elemenata. Kasnije je njezin autor, na svojim misionarskim putovanjima u krajeve pod 
Turcima i u Dubrovnik, spoznao da je štokavsko narječje najraširenije među našim narodnim govorima i da 
bi bilo najpogodnije kao osnova književnoga jezika. 

Bartol Kašić je i autor prvog poznatog hrvatskog cjelokupnog prijevoda “Svetoga pisma” i hrvatsko- 
talijanskoga rječnika, ali je to oboje, nažalost, ostalo u rukopisu (Kašićev je prijevod Biblije prvotiskan 
2000. godine.). Objavio je niz vjerskih i vjerskopoučnih djela i više prijevoda, od kojih je najznačajniji 
“Ritual rimski”, objavljen u Rimu 1640. godine, koji je svojom svakodnevnom porabom na širokom 
prostoru znatno utjecao na razvoj hrvatskoga književnog jezika i imao u njemu onu ulogu koju su u ostalih 
europskih naroda imali objavljeni prijevodi Svetoga pisma. 

U 17. stoljeću razvija se i književnost u Bosni s najpoznatijim predstavnikom Matijom Divkovićem. On 
svoja djela piše istočnobosanskom staroštokavskom ijekavicom za razliku od većine kasnijih bosanskih 
pisaca, kod kojih sve više prevladava novoštokavska ikavica. Književni rad u Bosni u 17. i u prvoj polovini 

18. stoljeća uklapa se u tijekove katoličke obnove i gotovo se isključivo veže uz franjevački red. Djelovanje 
bosansko-hercegovačkih franjevaca na oživljavanju vjerskog, kulturnog i književnog života u okvirima 
franjevačke redodržave Bosne Srebrne, koja je u to doba obuhvaćala uglavnom sve štokavske Hrvate, 



znatno je pridonijelo uklanjanju narječnih razlika u pisanom jeziku i 
ujednačavanju hrvatskoga književnog jezika na širokom prostoru od 
Slavonije do mora. U tom jeziku, uz narječne osobine pojedinih pisaca, 
prevladava novoštokavska ikavica. 

U Dubrovniku je u 17. stoljeću prevladala novoštokavska ijekavica, a 
sve se više ostvaruju uvjeti za prihvaćanje štokavštine i kod pisaca 
čakavaca u južnoj Hrvatskoj. Ti su pisci već i prije u svoja djela unosili 
štokavske crte pod utjecajem dubrovačke i usmene štokavske 
književnosti. Djelovanjem bosansko-hercegovačkih franjevaca 
štokavština postaje prestižni književni jezik i na južnočakavskom 
području. Jedan od odvažnih poticaja u tom pravcu bio je i rječnik 
talijanskoga isusovca Jakova Mikalje "Blago jezika slovinskoga" iz 
1649.-1651. Mikalja je sudjelovao u katoličkoj obnovi u našim 
krajevima i u tom je rječniku izrazio misao da bi Hrvati trebali za 
književni jezik odabrati svoje najljepše narječje, a to je “bosansko” (to 
jest štokavština), koje se po ljepoti može usporediti s toskanskim u 
Italiji. 

Vrhunac je barokni pjesnički izraz doživio u djelima Ivana Gundulića, 

Ivana Bunića i Junija Palmotića - svima pisanima posebnim stiliziranim oblikom ijekavske štokavštine. 
Dubrovniku je susjedna Hercegovina bila štokavska, te je s čakavskim podslojem (na Dubrovačkom 
području se u ranijim stoljećima govorilo čakavicom) u XVII. stoljeću oblikovan ondje razrađen štokavski 
književni izraz. Tim je trima djelovanjima: jezikoslovnima (Kašić, Mikalja), pučko-prosvjetnima (Divković) 
i književno-umjetničkima (Gundulić, Palmotić) oblikovan jezik koji se po glavnim značajkama nije bitno 
razlikovao od modernoga hrvatskog standardnoga jezika. 

U 18. stoljeću, nakon oslobođenje velikoga dijela Hrvatske od turske 
vladavine, a u skladu s općim tendencijama racionalizma, u svim se 
hrvatskim krajevima javljaju prosvjetiteljski pisci. Cilj im je 
podizanje kulturne razine svih oblika narodnog života, te stoga svoja 
djela namjenjuju uglavnom neukom puku. Borci su protiv 
predrasuda, praznovjerja, zaostalosti i neukosti i pobornici istine, 
razuma i općeg napretka. U tom su poslu motivirani sviješću o 
potrebi uvođenja vlastite narodne kulture u zajednicu prosvijećenih 
europskih naroda. U težnji da osvoje što širi krug čitatelja i da im 
približe svoja djela, u svom se stvaralaštvu često služe oblicima i 
jezičnim izrazom narodnog stvaralaštva. Na taj način njihova djela 
poprimaju pučko obilježje i stječu veliku popularnost u narodu, a 
šire i utjecaj štokavskoga narječja, na kojem su pisana. Najčitanije su 
bile i najveću su popularnost stekle dvije knjige: “Razgovor ugodni naroda slovinskoga” Andrije Kačića 
Miošića iz Makarskoga primorja (1756.; prošireno izdanje 1759.), te “Satir iliti divji čovik” Slavonca Matije 
Antuna Relkovića (1762.; drugo, prošireno izdanje 1779.). 

Kačićev "Razgovor ugodni naroda slovinskoga" - zbirka poezije na štokavskoj ikavici koju je Kačić kao već 
zreo intelektualac i pisac sastavio u desetercu i osloncem na tradiciju narodnog pjesništva - imala je 
nemjerljivi utjecaj na razvoj hrvatskoj jezičnog standarda. Ta je knjiga bila čitana vrlo mnogo, te je na 
zimskim sijelima ("večeri poezije", rekli bismo urbanim izričajem) u selima svih dijelova Hrvatske (i šire) 
bilo do drugog svjetskog praktično bez iznimke čitana ili recitirana napamet. Time je i u jezično iznimno 
raznolikim kajkavskim i čakavskim područjima jezik Kačićevih stihova postajao svojevrsna "lingua franca" 
i referentni izvor riječi (od kojih je mnoge skovao sam Kačić) i izričaja koji je dopunjavao jezični fond koji 
je puk dobivao u roditeljskoj kući i tijekom skromnog školskog obrazovanja. "Tvrdnje o standardizaciji 
jezika koje su bile zasnovane na unitarističkoj, srpskohrvatsko-vukovskoj tendencioznosti, i koje govore da 

je ona provedena tek u 19. stoljeću, pokazat će se neistinitima jer i Kačić sa svojim djelom, kao i Kašić još 
prije svojom Gramatikom iz 1604. godine, dakle dva vijeka prije Vuka, pokazuju svojevrsnu normiranost 
hrvatskog jezika, da ne spominjemo druge zaslužnike u području hrvatskog jezikoslovlja.'^ 18 ^ 

Književnojezični razvoj protekloga razdoblja, u kojem se već jasno ocrtavalo prvenstvo štokavštine u ulozi 
hrvatskoga književnog jezika, omogućio je piscima ovoga razdoblja da prihvate više-manje jedinstven 
književni jezik na novoštokavskoj narječnoj osnovi, uglavnom zapadnoga ikavskog tipa (izuzev ijekavskoga 
Dubrovnika). U tom jeziku obilježja jedinstvenosti pretežu nad pokrajinskim razlikama. Osvajanjem široke 
čitateljske publike u većinskom dijelu hrvatskoga naroda, širenjem svoje upotrebe u sve raznolikije svrhe i 
uključivanjem u sve novija područja ljudske djelatnosti u vezi sa zahtjevima novoga vremena taj jezik već 
funkcionira kao standardni jezik. 


Ilirski pokret i filološke škole 

Sve je Hrvate u jednom jeziku i u jednom slovopisu (grafiji), tipu slova za pisanje glasova, ujedinio tek 
Ljudevit Gaj (1809.—1872.) kao predvodnik kulturalnog i političkog Ilirskog pokreta. On 1830. izdaje u 
Budimu knjižicu "Kratka osnova horvatsko-slavenskog pravopisanja poleg mudroljubneh, narodneh i 
prigospodarneh temeljov i zrokov". U njoj po češkom uzoru predlaže č, ž, š, /’, h, d, ~g to jest, za svaki 
glas poseban znak. Prihvaćeno je č, ž, š, a za druga su slova uzeti dvostruki znakovi, dvoslovi Ij, nj, dj ili gj, 
dž, iz poljskoga je preuzeto ć, a kasnije je namjesto dj još predloženo đ. Gaj 1835. izdaje Novine Horvatzke s 
prilogom Danicza Horvatzka, Slavonzka y Dalmatinzka, novine kajkavski, a Danicu kajkavski i štokavski, 
uz stari pravopis katkad upotrebljava i novi. U početku 1836. mijenja naslov u Ilirske narodne novine, 
Danica ilirska i uvodi novi slovopis i hrvatski književni jezik stiliziran na štokavskoj narječnoj osnovi po 
ugledu na tradicionalnu hrvatsku književnost Dubrovnika i jezikoslovca Bartola Kašića. Iako je to za 
kajkavski Zagreb bio revolucionarni čin, Gaj je naišao na neznatan otpor jer je i prije njega na kajkavskom 
području bilo uvriježeno shvaćanje da općehrvatski jezik treba stilizirati prema književnosti nekadašnje 
Dubrovačke Republike kao jedinog slobodnog prostora koji nije bio pod stranim utjecajem, stoga su tako 
već ranije bila pisana i Disertacija Janka Draškovića iz 1832. godine. Stilizacijom hrvatskoga jezika na 
štokavskoj osnovi Gaj nije prekidao jezičnu tradiciju, nego ju je nastavio i proširio obuhvativši sva hrvatska 
narječja prema jednom stilu, u prvom redu prema dubrovačkom i slavonskom. On je dakle jedan od 
hrvatskih književnih jezika, koji je u Hrvata već bio izgrađen i prije preporoda, proširio i na kajkavsko 
područje. Tako je Gaj u jednom književnom jeziku i u jednom pravopisu ujedinio sve Hrvate i njegove su 
zasluge zbog toga goleme: stvorio je najbolje temelje za procvat hrvatske kulture na svim područjima 
ljudske djelatnosti. 

Gaj i ilirci težili su i više od toga. Nastojali su da u književnom jeziku ujedine sve Južne Slavene. Zato su 
hrvatski jezik nazvali ilirskim i zato su neke pojedinosti prilagođavali tome cilju. Tako su na mjestu 
nekadašnjega jata pisali e težeći da tako ujedine ijekavce, ikavce i ekavce. Samoglasno r pišu s popratnim 
glasom (perst, parst), u genitivu množine pišu -h (ženah ). Pravopis je morfonološki (korijenski, sladka, 
žalostno). Valja imati na umu da je to bio samo način pisanja, izgovor je bio prst, žena, slatka, žalosno, 
jedino se e čitao različito. I u jeziku su zadržali neke posebnosti, na primjer u deklinaciji različit dativ, 
lokativ i instrumental množine (dativ ženam, lokativ ženah, mjestih, instrumental ženami, narodi ). Ali široka 
se ilirska ideja pokazala neostvarljivom. Svi su južnoslavenski narodi krenuli svojim putima. 

Od samoga je početka Gajevo djelovanje dalo snažan poticaj književnosti i tako se hrvatski književni jezik 
kao sredstvo umjetničkog izraza očituje u svom najvećem postignuću. Gaj je i sam objavljivao stihove i 
prozu, ali su značajnija ostvarenja dali drugi: Vraz, Demeter, Nemčić, a najvrjednija Ivan Mažuranić i Petar 
Preradović. 


Zagrebačka jezikoslovna škola 



v Podrobniji članak o temi: Zagrebačka filološka škola 
Jezikoslovno oblikovanje književnog jezika u trećoj četvrtini 19. stoljeća u znaku je takozvane zagrebačke 
jezikoslovne škole. Začetnici su joj Gaj i gramatičari Vjekoslav Babukić i Antun Mažuranić, ali je do 
najsnažnijega izraza došla kad joj se na čelu našao gramatičar i književnik Adolf Veber Tkalčević (1825.— 
1889.) i leksikograf Bogoslav Šulek (1816.—1895.). Obojica su uglavnom branila dotadašnji način pisanja, 
a Tkalčević se posebno zalagao za nastavak -h u genitivu množine, predlažući da se takav oblik i govori. 
Stoga su on i njegovi sljedbenici nazvani ahavcima. U njihovu je radu značajna i težnja za jezičnom 
čistoćom. Ona se najviše očitovala u zamjenjivanju tuđica našim riječima. Šulek je nastojao da stvori 
hrvatsko znanstveno nazivlje, ali je zbog otpora prema germanizaciji i suzbijanja prevlasti njemačkoga i 
latinskoga jezika svjesno nastojao da nazivi budu domaće riječi. Ako ih nije bilo, stvarao je nove ili ih je 
preuzimao iz slavenskih jezika, uglavnom iz češkoga i ruskoga, prilagodivši ih hrvatskomu. Obojica su, 
Tkalčević svojim člancima i gramatikama, i Šulek svojim rječnicima, učinili toliko da su njihovi 
suvremenici dobili jezik sposoban za praktičnu porabu i u školi, upravi i znanosti, a po tome su svojim 
zaslugama zadužili i kasnije naraštaje. Suvremeni je hrvatski nezamisliv bez Šulekovih novotvorenica kao 
što su pojam, vodovod, olovka, nogostup, veleizdaja, kišobran, računovođa.... Jedan od posljednjih 
značajnih književnika koji je uglavnom još pisao jezikom zagrebačke škole, bio je Ksaver Šandor Đalski 
kome su djela poslije njegove smrti prerađena i iznova izdana fonetskim pravopisom. Nakon njega je više 
desetljeća jezik zagrebačke škole uglavnom nestao iz javnosti, ali se djelimice obnavlja od 1971. do danas, 
pa ga sada u Hrvatskoj opet zastupaju i razrađuju jezikoslovci Bulcsu Laszlo i Marijan Krmpotić te 
književnici Mato Marčinko, Branko Petener, Marijan Horvat Mileković i drugi. 

Riječka jezikoslovna škola 

Podrobniji članak o temi: Riječka filološka škola 

Svojstvuje ju nastojanje za uvođenje tzv. slavenskog ili kratkog genitiva množine te starijih jezičnih oblika u 
književni hrvatski jezik. Ta je škola imala najkraće djelovanje i najmanje odjeka. Na čelu je Fran Kurelac 
koji se zalaže za arhaičan i u velikoj mjeri artificijelan jezik, zasnovan na mješavini hrvatskih narječja u 
kojoj će prevagu imati najstarije, čakavsko najrečje, koje on smatra jezgrom hrvatskoga jezika. Smatrali su 
da osnovicu standardnog jezika trebaju činiti oni elementi koji su zajednički većini slavenskih jezika. 
Riječka filološka škola zalagala se za genitiv množine na nulti morfem (puno sel, žen, molitav), za 1. osobu 
prezenta na -u (ja ispletu), za dvojinu i u imenica (dvaju rukopisu, širokih rukavu) i u glagola (te me 
uvedosta i pokazasta), za stari kondicional s oblicima bim, biš, bi, bimo, bite, bi, za futur sa svršenim 
prezentom glagola biti (budu govorit), za starinske glagolske priloge i gemnde (navraćaje, obišad, našavše), 
za perfekt bez pomoćnog glagola, za posve arhaične konstrukcije kao što su poredbeni genitiv (misli kamena 
tvrđe), dativ apsolutni (profesorom toga se žamora plašećim), za arhaične oblike čto i vsaki, te za mnoštvo 
pojedinačnih riječi koje su u to doba već bile posve zastarjele, a kojima su oni sami mijenjali dotadašnja 
značenja ili koje su posuđivali iz dmgih slavenskih jezika (čest - sreća, dugotrp - strpljiv, lotrija - besposlica, 
nauzprek - protivan, saharana - spasenje, udilje - odmah, zaobstun - uzalud itd.). 

Zalažu se za: 

■ G mn. na nulti morfem ( puno sel, žen, molitav), 1. I. pz. na -u (ja ispletu), 

■ za dvojinu i u imenica ( dvaju rukopisu, širokih rukavu) i u glagola (te me uvedosta i pokazasta), 

■ za stari kondicional s oblicima bim, biš, bi, bimo, bite, bi, 

■ za futur sa svršenim prezentom glagola biti (budu govorit), 

■ za starinske glagolske priloge i gerunde (navraćaje, obišad, našavše), za perfekt bez 
pomoćnog glagola, 

■ za posve arhaične konstrukcije kao što su poredbeni genitiv (misli kamena tvrđe), 

■ za dativ apsolutni (profesorom toga se žamora plašećim) te 

■ za mnoštvo pojedinačnih riječi koje su u to doba već bile posve zastarjele, kojima je on sam 
mijenjao dotadašnja značenja ili koje je posuđivao iz drugih slavenskih jezika (čest - sreća, 




















dugotrp - strpljiv, lotrija - besposlica, nauzprek - protivan, saharana - spasenje, udilje - 
odmah, zaobstun - uzalud itd.), kao i za arhaične oblici: čto, vsaki. Što se tiče pravopisa 
zalagao se za dosljedan morfološko-tvorbeni pravopis.[ 19 1 


Zadarska jezikoslovna škola 

Svojstvuje ju nastojanje za uvođenje ikavštine kao književnoga hrvatskog jezika. 

Djelovali su kroz časopis „Zora dalmatinska", čiji je urednik bio Ante Kuzmanić. 

Zalagali su se za dalmatinsku novoštokavsku ikavicu, a u prvo vrijeme i za hrvatsku regijonalnu 
dalmatinsku grafiju. 

Hrvatski "vukovci" 

v Podrobniji članak o temi: Hrvatski vukovci 

Pod kraj 19. stoljeća javlja se nova struja u gledanjima na književni jezik. Reforma je srpskoga folklorista i 
jezikoslovca Vuka Karadžića pobijedila u Srbiji i njegov ugled je počeo naglo rasti i u Hrvatskoj. Tada 
hrvatski jezikoslovci, nazvani hrvatski vukovci, nastoje književni jezik oblikovat prema Karadžićevu uzoru. 

Najprije je Ivan Broz na fonološkim načelima izradio Hrvatski pravopis (Zagreb, 1892.). Budući da 
dotadašnji tvorbeno-morfološki nije imao dugu normativnu tradiciju niti kakvih izrazitih prednosti (a i stara 
je “uzorna” dubrovačka književnost bila pisana pretežito fonološkim hrvatskim pravopisom) i kako su 
Hrvatski pravopis donijeli i prihvatili sami Hrvati, uz neka početna kolebanja i manji prijekid za NDH 
fonološki se pravopis ustalio i upotrebljava se uz normalna usavršavanja i danas. 

Na osnovi Karadžićevih i Daničićevih djela Tomislav Maretić (1854.—1938.) izradio je svoju veliku 
Gramatiku i stilistiku hrvatskoga ili srpskoga književnoga jezika (Zagreb, 1899., 1931., 1963.). Ona je 
unijela veće promjene u hrvatski književni jezik u mnogim pojedinostima, a značajnim dijelom samo u 
oblicima množinskih padeža. No, to je jednim dijelom već bilo na razvojnoj crti hrvatskoga književnoga 
jezika pa nije bilo pokušaja da se stari padeži vrate ni kad su Hrvati poslije opet mogli slobodno odlučiti 
drukčije. No, u nekim je jezičnim propisima Maretićeva škola slijepo slijedila srpske uzore te je pokušala 
hrvatskom standardnomu jeziku nametnuti oblike strane hrvatskoj jezičnoj tradiciji. 

U nekoliko bitnih pitanja škola hrvatskih vukovaca se razlikovala od ilirskih i poilirskih jezičnih koncepcija. 
Osnovne predodžbe o hrvatskome jeziku ilirske, kao i zagrebačke škole bijahu: 

■ novoštokavski idiom kao jezgra hrvatskoga standardnoga jezika, no otvorenoga za utjecaje 
ostalih hrvatskih narječja (čakavskoga i kajkavskoga), što se očitovalo u uvažavanju 
tronarječne dimenzije hrvatskoga 

■ jezični purizam koji se iskazivao u novotvorbi hrvatskih riječi mjesto internacionalizama ili 
tuđica 

■ svijest o kontinuitetu hrvatske jezične i književne baštine te shvaćanje književnoga jezika kao 
više potencije narodnoga 

Škola hrvatskih vukovaca, kojoj je na čelu bio Tomislav Maretić, a zastupala je gledišta temeljena na 
osnovnim shvaćanjima Vuka Karadžića i Đure Daničića, imala je sljedeće stavove o hrvatskome jeziku: 

■ izjednačavanje narodnoga i književnoga jezika, što je u praksi značilo jezičnopovijesni 
nihilizam i zabacivanje hrvatske književne baštine, kao i nekritičku adoraciju djela Vuka 
Karadžića 



















■ štokavski purizam, tj. odbijanje čakavskih i kajkavskih riječi i oblika u hrvatskom književnom 
jeziku, što je dovodilo i do grotesknih pokušaja štokavizacije kajkavskih i čakavskih toponima 
(Dionice i Spljet umjesto Delnice i Split) 

■ potiskivanje tvorbenosti hrvatskoga jezika, ili ustrajanje u pokušajima afirmacije 
međunarodnica (historija, muzika) na račun hrvatskih tvorenica (povijest, glazba) 

■ odbacivanje, zanemarivanje i prešućivanje dosega starije hrvatske književnosti i 
standardiziranosti hrvatskog jezika (taj pristup je u potpunosti odbacio razdoblje od početaka 
do pojave iliraca i Gaja) 


Ishod 

Iako su "vukovci" naizgled izvojevali pobjedu koncem 19. stoljeća, uskoro se pokazalo da se radilo o 
Pirovoj pobjedi. Sve glavne točke ilirskog i poilirskoga hrvatskoga jezičnoga programa, od tronarječnosti i 
hrvatske književne tradicije do tvorbenosti-definitivno su nadvladale programatski ideal mladogramatičara 
ili "hrvatskih vukovaca". Mladogramatičarski su pokušaji propali bujnim razvitkom hrvatske književnosti 
20. stoljeća (Tin Ujević, Miroslav Krleža), a hrvatsko ih je jezikoslovlje i "službeno" prevladalo koncem 
SFRJ. Ivan Broz i Franjo Iveković izradili su Rječnik hrvatskoga jezika (Zagreb, 190 L) također na 
Karadžićevoj i Daničićevoj osnovi, ali on nije bitno mijenjao dotadašnje hrvatsko jezično stanje. 

Tim su se zahvatima razlike između hrvatskoga i srpskoga književnoga jezika znatno smanjile - privremeno, 
ali do njihova jedinstva nije došlo. 


Jugoslavensko razdoblje 

■ Podrobniji članci o temama: progoni hrvatskoga jezika i jezični unitarizam i serbokroatizam 

Stvaranjem prve Jugoslavije 1918. godine silom srpske vlasti, zakona, odluka i propisa koji su protegnuti na 
Hrvatsku ili koji su donošeni u Beogradu samo na srpskome jeziku, srpski se književni jezik znatno proširio 
na štetu hrvatskoga i tako je na mnogim područjima kao što su uprava, zakonodavstvo, sudstvo, školstvo i 
vojska naglo prekinuta hrvatska jezična tradicija, ali ni takvim nasilnim postupcima nije postignuto jezično 
jedinstvo. Da se što više sačuvaju hrvatske jezične osobine, dr. Petar Guberina i dr. Kruno Krstić napisali su 
knjigu “Razlike između hrvatskoga i srpskoga književnog jezika” (Zagreb, 1940.). Ta je knjiga imala dugo 
jak utjecaj na čuvanje hrvatske jezične posebnosti. 

Zatiranje hrvatskoga književnoga jezika trajalo je sve do stvaranja banovine Hrvatske 1939. godine. Tada je 
u mnogome vraćeno hrvatsko nazivlje, a pogotovo stvaranjem Nezavisne Države Hrvatske. Nevolja je bila 
samo u tome što su obje faze, banovinska i endehaška, trajale samo sedam godina. U partizanskome ratu i 
dolaskom komunista na vlast u Hrvatskoj hrvatski nazivi vraćeni za Banovine uglavnom su ostali, osim u 
vojsci jer je tu prevladalo srpsko vojno nazivlje. U početku je u drugoj Jugoslaviji u načelu priznato 
svakomu narodu da se služi svojim jezikom pa su zakonski priznata četiri ravnopravna jezika:' 20 ' hrvatski, 
srpski, slovenski i makedonski, dopušteni su bili prijevodi sa srpskoga na hrvatski i obrnutoj 21 ^ ali je tada 
hrvatski jezik doživio drugo rashrvaćivanje. 

Novosadski "dogovor" 

x Podrobniji članci o temama: Povijest hrvatskoga jezika u SFRJ, Novosadski dogovor, i serbokroatizam 
Komunistička partija Jugoslavije u svome internacionalističkome usmjerenju bila je protiv mnogih 
nacionalnih obilježja i uvodila svoje, može se reći komunističke nazive. Tada je na primjer stranka 















preokrenuta u partija, tajnik i ministar u sekretar, glavni tajnik u generalni sekretar, glavni ili središnji 
odbor u centralni komitet, vojska u armija, redarstvo i oružništvo u milicija, gospodin u drug, glazba u 
muzika, povijest u historija, skup, zbor u miting, škola u centar i druge. 

Većinom su to bile tuđice, mnoge uobičajenije u srpskome književnome jeziku, a s njihovim olakim i 
nekritičnim preuzimanjem, što se također podudaralo s osobinama srpskoga književnoga jezika, hrvatski je 
bio potiskivan, a hrvatski jezični osjećaj prema tuđicama otupljen pa su tada vrata širom otvorena 
anglizmima. No srpska strana nije bila zadovoljna ni takvim stanjem, nego je nastojala da hrvatski i srpski 
književni jezik što više zbliže i da u tome hrvatski bude potpuno potisnut. S tom je namjerom uredništvo 
Letopisa Matice srpske raspisalo anketu o jezičnim i pravopisnim pitanjima i do rujna 1954. Letopis je 
objavio odgovore četrdesetak sudionika. 

Poslije završene "ankete" održan je sastanak na kojem je zaključeno "da je jezik Hrvata, Srba i Crnogoraca 
jedan jezik, pa je i književni koji se razvio oko dva središta, Zagreba i Beograda, jedinstven s dva izgovora: 
ijekavskim i ekavskim", da je u nazivu jezika u službenoj upotrebi "nužno istaknuti oba njegova dijela (i 
hrvatski i srpski)", da su "ravnopravna oba izgovora (ijekavski i ekavski) i oba pisma (latinica i ćirilica)", da 
je "potrebno izraditi priručni rječnik hrvatskosrpskoga/srpskohrvatskog književnog jezika, terminološke 
rječnike i zajednički pravopis". Sve temeljem ankete koja je obuhvatila 40-ak javnosti nepoznatih sudionika, 
odredilo se sudbine jezika cijelim narodima. 

Na temelju tih zaključaka izrađen je zajednički pravopis koji je 1960. Matica hrvatska izdala ijekavski i 
latinicom pod naslovom Pravopis hrvatskosrpskog književnog jezika s pravopisnim rječnikom, a Matica 
srpska ekavski i ćirilicom pod naslovom Pravopis srpskohrvatskog književnog jezika sa pravopisnim 
rečnikom. 

Deklaracija o hrvatskom jeziku 

x Podrobniji članak o temi: Deklaracija o nazivu i položaju hrvatskog književnog jezika 

Dok je zajednički pravopis primljen više-manje prešutno, premda se u nekim svojim dijelovima znatno 
razlikovao od dotadašnjeg Broz-Boranićeva Pravopisa, izlazak Rječnika Matice hrvatske - Matice srpske 
(prozvanoga ’Adok') izazvao je na hrvatskoj strani buru nezadovoljstva. Uočavaju se i u kritici ističu 
nedostatci Rječnika, od kojih je najhitnije unifikatorsko prikrivanje posebnosti hrvatskoga i srpskoga 
leksika. Posljedica tog nezadovoljstva jest "Deklaracija o nazivu i položaju hrvatskog književnog jezika" iz 
1967. godine, koju je potpisala većina hrvatskih kulturnih i znanstvenih ustanova i koja je naišla na snažnu 
političku osudu. Matica hrvatska odriče se Novosadskoga dogovora i zajedničkoga pravopisa, prekida rad na 
zajedničkom rječniku (koji dovršava samo srpska strana), te organizira izradbu novoga pravopisa. 

1971. izlazi Hrvatski pravopis Stjepana Babića, Božidara Finke i Milana Moguša, koji je politički zabranjen, 
ali u fototipskom izdanju pojavljuje se u Londonu, te se otada popularno naziva 'Londonac'. 

Nastavlja se izdavanje školskih jezičnih udžbenika i primčnika, medu njima i pet izdanja Težak-Babićeva 
Pregleda gramatike hrvatskosrpskog jezika, dok je šesto izdanje pod izmijenjenim naslovom Pregled 
gramatike hrvatskoga književnog jezika 1973. povučeno iz uporabe. 


Zadnja desetljeća Jugoslavije 

Godine 1974. objavljen je novi Ustav Socijalističke Republike Hrvatske, po kojemu je u Hrvatskoj u 
službenoj uporabi „hrvatski književni jezik, standardni oblik narodnoga jezika koji se naziva hrvatski ili 
srpski“. Iste godine izlazi Silić-Rosandićev udžbenik i priručnik za nastavnike pod naslovom Fonetika i 
fonologija hrvatskoga književnog jezika, koji modernim znanstvenim pristupom označava prekretnicu u 
nastavi materinskoga jezika i - uz brojne službene i političke otpore - afirmaciju naziva hrvatski književni 










jezik. U tadašnjem Institutu za jezik izrađuje se Priručna gramatika hrvatskoga književnog jezika, ali nailazi 
na političku osudu, ne odobrava se kao školski udžbenik (republički sekretar za prosvjetu, kulturu i fizičku 
kulturu Stipe Šuvar joj je uskratio odobrenje, zapravo je zabranio),t 22 ^ te izlazi s nekolikogodišnjim 
zakašnjenjem 1979. godine. Konačnu kodifikaciju hrvatskoga jezičnog standarda, koja je uključila hrvatsku 
književnu i jezičnu baštinu koju je dogmatska Maretićeva škola zanemarivala, označila je velika znanstvena 
gramatika hrvatskoga književnog jezika. 

Godine 1986. u izdanju JAZU i Globusa izlaze prva dva njezina dijela: “Tvorba riječi u hrvatskom 
književnom jeziku. Nacrt za gramatiku” Stjepana Babica i “Sintaksa hrvatskoga književnog jezika. Nacrt za 
gramatiku” Radoslava Katičića. 

Dana 7. prosinca 1988J 23 ^ godine Ustavni sud Jugoslavije proglasio je ustavni amandman o jeziku iz 1972. 
odnosno ustavnu odredbu iz 1974. protivnima Ustavu SFRJ jer se, po njegovu mišljenju, postojećom 
formulacijom isključuje iz javne porabe jezik Srba u Hrvatskoj. 

Početkom 1989. Sabor SRH pokreće postupak za promjenu "spornoga" ustavnog članka o jeziku. Tomu se 
prvi javno usprotivio Zavod za jezik Instituta za filologiju i folkloristiku u Zagrebu, a njegov su primjer 
slijedile brojne hrvatske kulturne i javne institucije. Predloženu promjenu ustavnog amandmana o jeziku 
Sabor nije prihvatio. 

U novim političkim okolnostima, koje su nastupile 1990. godine, kada je Republika Hrvatska krenula 
samostalnim i neovisnim putem, te postala samostalna, suverena i međunarodno priznata država, pojačana je 
i jezikoslovna djelatnost. Godine 1990. izlazi drugo izdanje Priručne gramatike pod izmijenjenim naslovom 
“Gramatika hrvatskoga književnog jezika”, te treća knjiga velike znanstvene gramatike, “Povijesni pregled, 
glasovi i oblici hrvatskoga jezika”, djelo više autora. 

Na razini korištenja jezika u društvenom i kulturnom životu, ustalilo se zadnjih desetljeća korištenje 
hrvatskog jezika, bez daljnjih tendencija za ujednačavanje sa srpskim jezikom. U Hrvatskoj su i Hrvati i Srbi 
koristili takav zajednički standard, uz određene mjesne specifičnosti koje i danas karakteriziraju govornike 
iz pojedinog kraja Hrvatske. U Memorandumu Srpske akademije nauka i umetnosti iz 1986. godine, s 
nezadovoljstvom se konstatiralo da je došlo do navodnog " nametanja službenog jezika koji nosi ime drugog 
naroda (hrvatskog) oličavajući time nacionalnu neravnopravnost. Taj je jezik ustavnom odredbom učinjen 
obaveznim i za Srbe u Hrvatskoj, a nacionalistički nastrojeni hrvatski jezikoslovci sistematskom i odlično 
organizovanom akcijom sve ga više udaljavaju od jezika u ostalim republikama srpskohrvatskog jezičkog 
područja, što doprinosi slabljenju veza Srba u Hrvatskoj sa ostalim Srbima" 


Suvremeni jezični standard 

Stvaranjem slobodne Hrvatske, hrvatski se književni jezik počinje opet pohrvaćivati u onome dijelu u kojem 
je bio rashrvaćen. U jednome smislu vraća se na 1918. da se nastavi tamo gdje je zbog djelovanja srpske 
prevlasti u prvoj Jugoslaviji hrvatska jezična tradicija bila prekinuta, a u drugome na 1945. da se vrate one 
jezične osobine koje su do tada bile proganjane ili prognane pa zaboravljene. To se očituje u svim 
područjima, osobito u znanosti, upravi, zakonodavstvu i vojsci. I na svim drugim područjima doživljava svoj 
preporod jer je došao u novo razdoblje slobode. 

Ipak, iako se hrvatska država osamostalila 1991., hrvatskom su jeziku Hrvatskoj i Hrvatima neskloni 
krugovi i dalje poricali samosvojnost. Nastojali se utopiti ga u umjetnoj tvorevini, koja je u međunarodnoj 
standardizaciji imala kodove scr (fr. serbo-croate l’alphabet latin) i scc (fr. serbo-croate l’alphabet 

cyrillique)J 25 ^ Priznanju hrvatskog jezika odnosno njegovu samostalnom uključivanju u med. zajednicu 
suverenih naroda su se odupirali neki inozemni politički krugovi. Kad je u drugoj polovici 2000-ih politički 
projekt neke nove Jugoslavije otpao, isti su pokrenuli nove politikantske špekulacije projektom t.zv. 
Zapadnog Balkana odnosno po već isprobanom predlošku, provoditi unitarizaciju hrvatskoga i srpskoga. 
Krugovi koji se protive samostalnom hrvatskom jeziku su one europske političke sile koje su sve do bliske 



prošlosti snažno politički "podupirale koncepciju dosadašnjih Jugoslavija, u kojima je osporavano temeljno 
pravo na samostalan jezik i na hrvatsku pisanu baštinu". Takvi politički stav je 17 godina ometao 
međunarodno priznanje samostojnosti hrvatskoga jezika 

Konačni korak u priznanju odvojenog hrvatskog i srpskog jezika načinjen je zalaganjem Nacionalne i 
sveučilišne knjižnice u Zagrebu, kojoj su se pridružili Hrvatski zavod za norme, Narodna biblioteka Srbije i 
srbijanski Institut za normizaciju. Zahtjev za izmjenu koda je načinila NSK, a druge tri su to prihvatile. 
Dopisom su se obratile američkoj Kongresnoj knjižnici, kao međunarodnomu tijelu za normizaciju (ISO 
639-2/RA). Ista ustanova je potvrdila prihvaćanje i hrvatskoga i srpskoga zahtjeva te je odredila nove 
oznake hrv za hrvatski i srp za srpski kao jedine vrijedeće oznake (umjesto dotadašnjih scr i scc ) i za 
knjižničnu obradbu i za nazivoslovnu primjenu. Vijest o tome stigla je na 17. lipnja 2008., a odluka je od 1. 
rujna 2008. postala obveznom. Ravnatelj Nacionalne i sveučilišne knjižnice u Zagrebu, Tihomil Maštrović 
je tom prigodom izjavio: "Tako je hrvatski jezik napokon postao međunarodno priznat i uveden u ISO- 
standarde obvezne za cijeli svijet." J251 

Razvitak suvremenog hrvatskog jezika u slobodnoj Hrvatskoj dao je slobodu inicijativama koje su postojale 
još za vrijeme dok je Hrvatska bila dijelom Jugoslavije, a po kojima bi se u jezične tokove hrvatskog jezika 
u Hrvatskoj trebalo uključiti i usvajati rješenja Hrvata iz Gradišća koji su sačuvali u živoj uporabi mnoge 
hrvatske riječi i izraze koji su u Hrvatskoj izravno zbog politike tuđinskih gospodara ili neizravno zbog 
višegodišnje tuđinske vlasti istisnute iz uporabe, kao i rješenja za suvremene jezične situacije (primjerice, 
Znanstveni institut gradišćanskih Hrvata na sjednicama "Jezična komisija svaki misec normira 
gradišćanskohrvatske izraze i fraze za različna područja svakidanjega upotribljavanja ali i stručne izraze iz 
različnih područjev znanja.''^ 26 ^ 27 ^ 

Osobine 


U hrvatskom jeziku postoje ove vrste riječi: imenice, glagoli, 
zamjenice, pridjevi, prijedlozi, prilozi, veznici, brojevi te riječi 
koje svrstavamo kao čestice. 

Promjenljive vrste riječi su imenice, glagoli , pridjevi i brojevi. 

U hrvatskom jeziku postoji sedam padeža: nominativ, akuzativ, 
genitiv, dativ, lokativ, instmmental i vokativ. Svojstvuje ih 
promjena nastavka u riječi, uz izuzetak lokativa, koji je 
istovjetan dativu (osim kod nekih zamjeničnih i pridjevskih 
oblika), ali zahtijeva prijedlog uz sebe (iako je nekada mogao 
stajati samostalno). 

Od brojeva, u hrvatskom postoje jednina, dvojina i množina. 

Množina u hrvatskom može biti kraća i dulja, s time da se prednost daje kraćoj množini. Postoji i oblik za 
brojivu i nebrojivu množinu, kao i oblik "zbirne množine" (stručni naziv je "zbirna imenica"), koji označava 
"veću gomilu, veću količinu" nečega. 

Rod imenica u hrvatskom jeziku može biti muški, ženski i srednji. 

Glagolska stanja u hrvatskom su radno i trpno (aktiv i pasiv). 

Vremena u hrvatskom jeziku su: 

Prošla: perfekt, aorist, imperfekt, pluskvamperfekt 
Sadašnje: prezent 

Buduća: futur, futur egzaktni (ili futur II), a u gramatikama prije Maretićeve bio je zabilježen i klasificiran i 
3. oblik futura (v. u Šime Starčevića). 

Hrvatski dijalekti u RH i BiH 

































Participa u hrvatskom jeziku imamo pet; nazivamo ih glagolskim prilozima i glagolskim pridjevima. 
Glagolski prilozi su sadašnji i prošli (particip prezenta i preterita aktiva I). 

Glagolski pridjevi su radni i trpni (particip preterita aktiva II i particip preterita pasiva). Particip prezenta 
aktiva se u književnom jeziku sačuvao u nekoliko riječi. 

Pomoćni glagoli u hrvatskom jeziku su biti i htjeti. 

Glagoli po vidu mogu biti svršeni te učestali i trajni (potonje dvoje nazivamo nesvršenima). 

Pridjevi mogu biti određeni i neodređeni. Određeni oblik je 
samo u atributnoj uporabi, najčešće uz imenice. Kao predikatno 
ime (umjesto glagola) nije ovjeren u hrvatskom jeziku/ 28 ^ što je 
jednom od bitnih sintaktičkih razlikovnica između hrvatskoga i 
srpskoga jezikaJ 28 ^ 

Neodređeni pridjevski oblik se može rabiti za više stvari. Može 
biti: 

■ atributom, t 28 ] 

■ izricati neodređenost imenice,t 28 ! 

■ "predikatni proširak kojemu je mjesto otvorio leksički 
punoznačan glagol kao predikat pa sročnošću vezati 
imenicu u subjektu i izricati neodređenost te imenice 
dok se odvija predikatna radnja",t 28 ] 

■ predikatno imeJ 28 ] 

Hrvatski je jezik sa purističkom tradicijom, odnosno jezik koji je težio naći prijevod tuđice, tako da i sam 
korijen, sama srž prevedenice bude hrvatska. Od tuđica koje postoje u hrvatskom jeziku, značajne su riječi 
iz latinskog, njemačkog, talijanskog, ruskog, mađarskog, turskog (perzijskog i arapskog preko njega), 
češkog, francuskog, a u novije vrijeme veliki je udar na hrvatski jezik od strane engleskog jezika. 

Hrvatski jezik kao sustav bitno je određen svojom narječnom osnovicom (štokavskim narječjem), a 
hrvatskomu je jeziku kao standardu narječna osnovica samo jezgra, koja za njega nije uvijek u svemu 
mjerodavna. Hrvatski jezik kao sustav određen je lingvistički, njime upravljaju jezične zakonitosti, a 
hrvatski jezik kao standard određen je sociolingvistički. Narav je jezika kao sustava savjetodavna, a jezika 
kao standarda zakonodavna. 

S istih razloga s kojih se razlikuje hrvatski jezik kao sustav i hrvatski jezik kao standard razlikuje se hrvatski 
standardni jezik od hrvatskoga književnoga jezika. 

Naziv hrvatski standardni jezik već je tridesetak godina u neprekidnoj uporabi u hrvatskome jezikoslovlju. 

Hrvatski književni jezik i hrvatski standardni jezik nisu i ne mogu biti sinonimi, jer je naziv hrvatski 
književni jezik istodobno i preširok i preuzak u odnosu prema nazivu hrvatski standardni jezik. Bitna 
obilježja standardnog jezika, obilježja bez kojih nema standardnog jezika i istodobno razlikovna u odnosu 
prema književnomu jeziku jesu višefunkcionalnost i normativnost. Književni jezik ima neobvezatan odnos 
prema normama standardnog jezika; on norme standardnog jezika poštuje na svoj način.^ 29 ^ 

Zanimljivosti 

■ najkraće hrvatske riječi tvore se od jednog slova: a, u, i, o, k, s 

■ najduža riječ hrvatskog književnog jezika (ako se zanemare dugački brojevi, koji se mogu 
pisati kao jedna riječ)je: prijestolonasljednikovica, odnosno, izvodeći ga u umanjenicu: 












■ prijestolonasljednikovičica 

te u posvojni pridjevski oblik za ženski rod 

■ prijestolonasljednikovičičina 

odnosno u padežu u množini: 

■ prijestolonasljednikovičičinima - 31 znak. 

■ hrvatski jezik je jednim od izvora za umjetni jezik toki ponaj 30 ! 

■ Gornje Mrzlo Polje Mrežničko - mjesto s najduljim nazivom u Hrvatskoj. 

■ Riječ "paprika" iz hrvatskog je jezika prešla u mnoge druge europske jezike kao posuđenica. 
Tako riječ "paprika" postoji u: njemačkom jeziku, francuskom, talijanskom, španjolskom, 
ruskom, portugalskom, grčkom, bjeloruskom , mađarskom , ukrajinskom , češkom , slovačkom , 
srpskom , danskom , finskom , norveškom , švedskom , litvanskom , poljskom , nizozemskom , 
gruzijskom, irskom , velškom , islandskom , estonskom jeziku i dr. U njemački jezik došla je 
preko mađarskog u 19. stoljeću, a u mađarski iz hrvatskog jezika. 

■ Jedna od riječi, koja ima najviše sinonima u hrvatskom jeziku je oklasak (klip kukuruza). Tako 
su nazivi za oklasak: ajdamak, bat, batakljuša, bataljika, batučak, batuček, batuk, baturak, 
baturice, čepina, čokotinja, ćuka, kic, klas, klasina, klasinec, klasovina, klasovinje, kočanj, 
kocen, komaljika, komušina, kukuruzina, kumina, kureljica, kuruška, oklipak, okoma, okomak, 
okomina, okrunica, orušek, otučak, paćika, patura, paturica, rucelj, ruci, rulina, šapurika, 
ščavina, šepurina, štruk, tekun, tulina, tulinek i dr. 

■ U spomen na 23. listopada 1847. godine, kada je na inicijativu Ivana Kukuljevića Sakcinskoga 
Hrvatski sabor umjesto latinskoga proglasio službenim hrvatski jezik, Družba "Braća 
hrvatskoga zmaja" podigla je u Varaždinskim Toplicama, 18. studenoga 1997. godine, 
spomenik hrvatskomu jeziku.[ 31 ][ 32 ] 


Povezani članci 


■ Gramatika hrvatskoga jezika 

■ Hrvatske gramatike 

■ Hrvatski rječnici 

■ Hrvatski pravopis 

■ Popis hrvatskih jezikoslovaca 

■ Spomenici hrvatske pismenosti 

■ Korijenski pravopis 

■ Rekli su o hrvatskom jeziku 

■ Kako su postale hrvatske riječi 

■ Povijest jezika u Bosni i Hercegovini 

■ Šćakavski 

■ Popis najdužih hrvatskih riječi 


Povijesni prikaz 

■ Kronološki popis glagoljskih spomenika (http://www.hr/darko/glagoljica/glkro.html) 

■ Kurzivna glagoljica (http://www.hr/darko/etf/kurziv.html) 

■ Hrvatski glagoljski rukopisi izvan domovine (http://www.hr/darko/etf/novih.html) 





■ Hrvatska glagoljska baština u Lici (http://www.hr/darko/etf/likka.html) 

■ Hrvatsko njemački rječnik (https://web.archive.Org/web/20130116121200/http://hr.crodict.com/) 

■ Staroslavenski institut (http://public.srce.hr/staroslavenski-institut/hr/home.html) 

■ Hrvatski jezik-povijest, opis i propis (http://www.hercegbosna. 0 rg/STARO/ostalo/jezik.html#hr) 

■ Hrvatski jezik (http://www.matica.hr/kolo/374/Dokument%20HAZU%20o%20povijesti%20i%20 

ustroju%20hrvatskoga%20jezika%20%282007.%29/), tekst prihvaćen u Razredu za filološke 
znanosti Hrvatske akademije znanosti i umjetnosti (http://www.hazu.hr/) 15. siječnja 2007, 
dostavljen Predsjedništvu HAZU koje gaje jednoglasno prihvatilo na sjednici od 24. siječnja 
2007. 

■ Clipclip.org (http://www.clipclip.org/clips/detail/15802/svi-hrvatski-pravopisni-prijedlozi-od-1990- 

do-2007) Svi hrvatski pravopisni prijedlozi od 1990. do 2007. 

■ [2] (http://www.ethnologue.com/show_family.asp?subid=2-16) Međunarodno priznati jezici. 

■ Dr. Stjepan Krasić, povjesničar: Hrvatski - normiran i moderan jezik od šesnaestoga stoljeća (h 
ttp://www.glas-koncila.hr/rubrike_interview.html?newsJD=18365) 

■ Hrv. franjevačka provincija Sv. Ćirila i Metoda (http://www.ofm. hr/juniorat/index.php?option=co 

m_content&task=view&id=284&ltemid=36) Kronologija hrvatskih prijevoda Biblije 

■ Ivo Škarić: „lje je je“ (hrvatski yat je poseban). (http://www.matica.hr/MH_Periodika/vijenac/199 
9/136/te kstovi/28. htm) 


Suvremeni hrvatski jezik i opće poveznice 

■ Hrvatski jezik dostupan svima (http://www.hrvatskijezik.eu/) 

■ Izjava 0 položaju hrvatskoga jezika Hrvatske akademije znanosti i umjetnosti iz 2005. godine 

(http://www.hazu.hr/Hrv.%20jezik.pdf) (PDF) 

■ Jezične tehnologije za hrvatski jezik (https://web.archive.Org/web/20100919192510/http://www. 

hnk.ffzg.hr/jthj/) 

■ Institut za hrvatski jezik i jezikoslovlje (http://www.ihjj.hr/) 

■ Hrvatski jezični korpus (https://web.archive.Org/web/20120303182544/http://riznica.ihjj.hr/) 

■ Hrvatski nacionalni korpus (https://web.archive.Org/web/20160606073223/http://www.hnk.ffzg. 

hr/> 

■ Matica hrvatska (http://www.matica.hr/) 

1. Rafo Bogišić: Narodnosni pridjev u djelima hrvatskih renesansnih pjesnika 

3. Jezik, časopis za kulturu hrvatskog književnog jezika 

3. Stjepan Babić, Hrvatski jučer i danas, Zagreb, 1995. 

1. Vinko Grubišić: Borba za hrvatski jezik u anglosaksonskom svijetu 

7. Jezik, časopis za kulturu hrvatskog književnog jezika 

Hrvatsko filološko društvo, god. 39., br. 1, 18-26, Zagreb, listopad 1991. 

1. Dalibor Brozović: Sumrak srpske lingvistike 

8. Mate Marčinko, Iransko podrijetlo Hrvata, Zagreb, 2000. 

1. Hrvatsko ime u prošlosti i sadašnjosti 

9. Bosanski jezikoslovni karakazan 

10. Časopis Jezik, god. 50., br.l, 1-40, Zagreb, veljača 2003. 

1. Dalibor Brozović: Genetskolingvistički i sociolingvistički kriteriji 
u sistematizaciji južnoslavenskih idioma, s posebnim osvrtom na BiH 


Gornja navedena djela, koja daju odgovore na brojne dvojbe, su spomenuta jer su na internetu dostupana 
samo na tim stranicama. Mnoštvo članaka o jeziku zbog kojeg ova wikipedija postoji, dostupno je na 

Portalu znanstvenih časopisa Republike Hrvatske (http://hrcak.srce.hr/search/?q=hrvatski+jezik) 


Slavenski jezici =» Indoeuropski jezici 

bjeloruski • staroruski t • ruski • rusinski • ukrajinski • Jazičije 
češki • kašupski • knaanski t • donjolužičkosrpski • gornjolužičkosrpski • 
polabski t * staropoljski t * srednjopoljski t * poljski » slovački « slovinački t * 
šleski 

bošnjački • bugarski • crnogorski • hrvatski • makedonski • 
starocrkvenoslavenski t * srpski » slovenski 
praslavenski f izumrli jezici 

Službeni jezici Europske unije 

bugarski • češki • danski • engleski • estonski • finski • francuski • grčki • 
hrvatski • irski • latvijski • litavski • mađarski 
malteški • nizozemski • njemački • poljski • portugalski • rumunjski • 
slovački » slovenski » španjolski « švedski » talijanski 

Izvor: Službene mrežne stranice EU (http://www.europa.eu) • Vidi još: Nazivi EU na raznim jezicima 




Hrvati 

Hrvati 

Matične zemlje 

Hrvatska • Bosna i Hercegovina 

po zemljama 

Tradicionalne 

Austrija • Bugarska • Češka • Crna Gora • 

kontinentima 

manjine 

Italija • Kosovo • Mađarska • Rumunjska • 
Slovačka • Slovenija • Srbija (Vojvodina) 
Podskupine Bokeljski Hrvati-Bokelji • 

Bošnjaci-Hrvati u Mađarskoj 



istočnoslavenski (6) 
zapadnoslavenski (12) 

južnoslavenski (8) 

































































Jezik 

Kultura 

Povijest 


Povijest 

Zemljopis 

Politika 


Hrvatsko 

iseljeništvo 


Europa 


Amerika 


Afrika 

Oceanija 

Azija 


• Bunjevci • 
gradišćanski Hrvati • 
ilirski Hrvati • Janjevci • 
karaševski Hrvati • 
moliški Hrvati • 
moravski Hrvati • 
racki Hrvati • Šokci • Toti 
Belgija • Danska • 
Fran cuska • Irska • 
Makedonija • 

Nizozemska • Norveška • 
Njemačka « Poljska * 
Portugal • Rusija • 
Španjolska • Švedska • 
Švicarska • 

Ujedinjeno Kraljevstvo • 
Ukrajina 

Kanada • SAD • Meksiko 
Argentina » Bolivija « 
Brazil « Čile » Ekvador * 
Kolumbija * Kostarika » 
Panama • Paragvaj • 

Peru » Urugvaj « 
Venezuela 



Alžir • Egipat • Tunis • 
Južna Afrika • Zambija • 
Zimbabve • Mozambik 
Australija • Novi Zeland 
Indija • Sirija • Jordan • 
Libanon 


Austro-Ugarska • 

Pol. emigracija Kraljevina Jugoslavija « 
Socijalistička Jugoslavija 

hrvatski jezik 

N . ... čakavica • kajkavica • štokavica • 

' ' gradišćanskohrvatski • moliški 

baština • blagdani • nošnja • kuhinja • šport • obrazovanje • 
umje tnost (likovna : arhitektura • slikarstvo • kiparstvo • 
primijenj ena umjetnost • strip) • književnost • 
hrvatska latinistička književnost • kazalište • glazba • 
kinematografija) • svjetska baština u Hrvatskoj 

život i običaji • religija • baština • simboli • blagdani • 

U BiH nošnja • kuhinja • šport ( nogomet) • obrazovanje • 
umjetnost (književnost • glazba • kazalište) 
rana povijest (podrijetlo (genetičko) • pradomovina • doseljenje • 
pokrštenje ) • hrvatska povijest (u BiH) • vladari • 

Hrvatski kulturnopovijesni prostor 

Hrvatska 

Hrvatska prije Hrvata • Rana povijest Hrvata • Primorska Hrvatska • 
Panonska Hrvatska » Hrvatsko Kraljevstvo « Neretvanska kneževina « 
Zahumlje • Travu nj a • Istarska marka • Personalna unija s Ugarskom • 
Dubrovačka Republika • Kraljevina Hrvatska pod Habsburzima • 
Međimurje pod ugarskom vlašću • 

Trojedna Kraljevina Hrvatska, Slavonija i Dalmacija • Država SHS • 
Hrvatska u Kraljevini Jugoslaviji » Banovina Hrvatska * Drugi svjetski rat « 
NDH » SRH » Domovinski rat * Pristupanje Hrvatske Europskoj uniji 
Jezera • Klima • Krajnje zemljopisne točke • Minska polja • 

Nacionalni parkovi i parkovi prirode • Otoci • Planine • Rijek e • Sisavci • 
Topografija 

Administrativna podjela (Županije • Gradovi • Općine) • 


































































































Gospodarstvo 


Društvo 


Kultura 


Simboli i identitet 


Inauguracija predsjednika • Izbori • Ljudska prava • Međunarodni odnosi • 
Oružane snage • Policija • Političke stranke » Predsjednik » Sabor • 
Sigurnosno-obavještajni sustav • Sudbena vlast • Ustav • Vlada (Premijer) 
Energetika » Hrvatska gospodarska komora « Hrvatska kuna * 

Hrvatska narodna banka • Hrvatski porezni sustav • Industrija • Izumi • 
Izvorno hrvatsko • Pretvorba i privatizacija • Promet • Telekomunikacije • 
Turizam • Zagrebačka burza • Znanost 

Etni čke grupe • HAZU • Hrvati • Hrvatski c rveni križ • Iseljeništvo • 
Obrazovanje • Religija • Stanovništvo • Zdravstvo • Žene 
Arhitektura • Blagdani i spomendani • Glazba • Hrvatska kuhinja • 

Hrvatska na 01 « Hrvatski jezik * Kinematografija » Književnost « 

Kultura Hrvata Bosne i Hercegovine • Ladarice • LAĐO • 

Likovna umjetnost • Matica hrvatska • Naivna umjetno st • Radijske postaje 
» Sport * Televizija » Zagrebačka škola crtanog filma 
Grb Republike Hrvatske • Hrvatska zastava • Hrvats ke narodne nošnje • 
Hrvatski pleter • Lijepa naša domovino • Odlikovanja i priznanja 



Napomena: Ovaj tekst ili jedan njegov dio preuzet je s mrežnih stranica Instituta za hrvatski jezik i jezikoslovlje (ht tp:// 


www.ihjj.hr/). Vidi dopusnicu Instituta za hrvatski jezik i jezikoslovlje za Wikipediju na hrvatskome jeziku. 


Dobavljeno iz "https://hr.wikipedia.org/w/index.php?title=HrvatskiJezik&oldid=5580411" 

